
Brev  fra  Det  Første 
Præsidentskab 


Den  4.  oktober  1999 
Til:  Kirkens  medlemmer  over  hele  verden 

Kære  brødre  og  søstre: 

Mandag  aften  er  over  hele  Kirken  reserveret  til  familieaften.  Vi  opmuntrer 
medlemmerne  til  at  reservere  denne  aften  til  at  styrke  familiebånd  og  under- 
vise i  evangeliet  i  deres  hjem. 

Tidligere  i  år  har  vi  opfordret  forældre  til  at  hellige  deres  bedste  indsats  til 
undervisning  og  opdragelse  af  deres  børn  i  evangeliets  principper,  hvilket  vil 
holde  dem  tæt  til  Kirken.  Vi  rådede  også  forældre  og  børn  til  at  give  den 
højeste  prioritet  til  familiebøn,  familieaften,  studium  af  og  instruktion  i  evan- 
geliet samt  sunde  familieaktiviteter.* 

Vi  opfordrer  indtrængende  medlemmer  til,  hvor  det  er  muligt,  at  undgå  at 
afholde  receptioner  eller  lignende  aktiviteter  en  mandag  aften.  Hvor  det  er 
praktisk,  kan  medlemmerne  måske  også  opfordre  lokalsamfundets  ledere  og 
skoleledere  til  at  undgå  at  placere  aktiviteter  på  mandage,  som  kræver,  at 
børn  eller  forældre  er  borte  fra  hjemmet. 

Kirkens  bygninger  og  faciliteter  bør  være  lukket  mandag  aften.  Ingen 
wards-  eller  stavsaktiviteter  bør  planlægges,  og  andre  afbrydelser  af  familie- 
aften bør  undgås. 


Med  venlig  hilsen, 

Gordon  B.  Hinckley 
Thomas  S.  Monson 
James  E.  Faust 

Det  Første  Præsidentskab 

*Se  Liahona, 
december  1999,  side  1. 

BUDSKAB  FRA  DET  FØRSTE  PRÆSIDENTSKAB 


Dyrebare  børn, 
en  gave  fra  Gud 


o 

z 
< 


z 

O 


Q 
Z 


Præsident  Thomas  S.  Monson 

Førsterådgiver  i  Det  Første  Præsidentskab 

ra  Matthæusevangeliet  erfarer  vi,  at  da  Jesus  og  hans  disciple  var 
kommet  ned  fra  Forklarelsens  bjerg,  gjorde  de  holdt  ved  Galilæa 
og  kom  siden  til  Kapernaum.  Disciplene  spurgte  Jesus:  »>Hvem  er 


den  største  i  Himmeriget 

Han  kaldte  et  lille  barn  hen  til  sig,  stillede  det  midt  iblandt  dem  og  sagde: 
>Sandelig  siger  jeg  jer:  Hvis  I  ikke  vender  om  og  bliver  som  børn,  kommer 
I  slet  ikke  ind  i  Himmeriget. 

Den,  der  ydmyger  sig  og  bliver  som  dette  barn,  er  den  største  i  Himmeriget; 
og  den,  der  tager  imod  et  sådant  barn  i  mit  navn,  tager  imod  mig. 
Men  den,  der  bringer  en  af  disse  små,  som  tror  på  mig,  til  fald,  var  bedre 
tjent  med  at  få  en  møllesten  hængt  om  halsen  og  blive  sænket  i  havets 
dyb^«1 

Jeg  synes,  at  det  er  meget  sigende,  at  Jesus  elskede  disse  små,  som 
for  ikke  så  længe  siden  havde  forladt  forudtilværelsen  for  at  komme 
til  jorden.  Børn  dengang  som  nu  velsigner  vores  liv,  vækker  vores 
kærlighed  og  tilskynder  os  til  gode  gerninger. 

»Han  kaldte  et  lille  barn 

hen  til  sig,  stillede  det  midt 

iblandt  dem  og  sagde: 

>Sandelig  siger  jeg  jer: 

Hvis  I  ikke  vender  om 

og  bliver  som  børn, 

kommer  I  slet  ikke  ind 

i  Himmerigets« 


Er  det  derfor  noget  under,  at  digteren  Wordsworth 
skriver  således  om  vores  fødsel:  »Gennem  skyer  af 
herlighed  kommer  vi  fra  Gud,  som  er  vort  hjem.«?2 

De  fleste  af  disse  små  kommer  til  forældre,  som  ivrigt 
afventer  deres  ankomst.  Fædre  og  mødre,  som  glæder  sig 
over  at  tage  del  i  det  mirakel,  som  vi  kalder  fødsel.  Intet 

Det  vigtigste  klasseværelse  er  nok  hjemmet,  hvor 
vores  holdninger  og  livsindstilling  dannes.  Det  er  i 
hjemmet,  at  håbet  næres  eller  knuses. 


-  i 


offer  er  for  stort,  ingen  smerte  for  slem,  ingen  ventetid 
for  lang. 

Det  er  intet  under,  at  vi  rystes,  når  vi  hører  en  nyhed 
fra  en  by  i  USA,  hvor  »en  lille  nyfødt  pige,  som  var 
pakket  ind  i  en  papirpose  og  smidt  i  en  container,  er 
under  observation  på  et  hospital.  Barnet  klarer  sig  godt. 
>Hun  er  et  smukt,  sundt  barn,<  sagde  en  talsmand  fra 
hospitalet  i  onsdags.  Politiet  sagde,  at  spædbarnet  blev 
opdaget,  da  renovationsarbejdere  tømte  containerens 
indhold  ud  bag  i  skraldevognen  og  så,  at  der  var  noget, 
som  bevægede  sig  mellem  affaldet.  Myndighederne  søger 
efter  moderen.« 

Det  er  vores  højtidelige  pligt,  vores  dyrebare  privile- 
gium -  ja,  vores  hellige  mulighed  -  at  byde  de  børn,  som 
beriger  vores  liv,  velkommen  i  vore  hjem  og  vore  hjerter. 

Vores  børn  har  tre  klasseværelser,  som  er  vidt  forskel- 
lige. Jeg  taler  her  om  klasseværelset  i  skolen,  klasse- 
værelset i  Kirken  og  det  klasseværelse,  som  kaldes 
hjemmet. 

SKOLENS  KLASSEVÆRELSE 

Kirken  har  altid  haft  stor  interesse  i  almen  uddannelse 
og  opmuntrer  sine  medlemmer  til  at  deltage  i  forældre- 
møder og  andre  aktiviteter,  der  skal  medvirke  til  at 
forbedre  vore  børns  uddannelse. 

Der  er  intet  vigtigere  aspekt  af  den  almene  undervisning 
end  læreren,  som  har  mulighed  for  at  elske,  undervise  og 
inspirere  ivrige  drenge  og  piger  og  unge  mænd  og 
unge  kvinder.  Præsident  David  O.  McKay 
sagde:   »Undervisning  er  det  ædleste 
erhverv  i  verden.  Hjemmets  bevarelse 
og  renhed  samt  nationens  sikkerhed 
og  fortsættelse  hviler  på  en  god 
uddannelse  af  de  unge.  Forældre 
giver  barnet  mulighed  for  at  leve; 
læreren  giver  barnet  mulighed 
for  at  leve  et  godt  liv.«3  Jeg  er 
forvisset  om,  at  vi  vil  anerkende 


deres  store  betydning  og  vigtige  opgave  ved  at  sikre  dem 
de  nødvendige  faciliteter,  de  bedste  bøger  og  en  løn,  der 
afspejler  vores  taknemlighed  og  tillid. 

Enhver  af  os  husker  med  glæde  sin  barndoms  lærere. 
Min  musiklærerinde  i  skolen  hed  Miss  Sharp.  Hun 
formåede  at  indgyde  sine  elever  en  kærlighed  til  musikken 
og  lærte  os  at  identificere  de  enkelte  musikinstrumenter 
og  deres  lyde.  Jeg  kan  tydeligt  huske  den  påvirkning, 
som  Miss  Ruth  Crow,  der  underviste  i  sundhed,  ydede. 
Skønt  det  var  under  den  store  depression,  sørgede  hun  for, 
at  hver  eneste  elev  i  sjette  klasse  kom  til  skoletandlægen. 
Hun  undersøgte  personligt  hver  elevs  tandhygiejne  og 
sørgede  for  at  alle  elever  blev  tilmeldt  tandpleje,  enten 
via  private  eller  offentlige  midler.  Da  miss  Burkhaus, 
som  underviste  os  i  geografi,  trak  verdenskortet  ned  og 
med  pegepinden  viste  os  nationernes  hovedstæder  og 
fortalte  om  hvert  lands  særkender,  sprog  og  kultur, 
drømte  jeg  ikke  om,  at  jeg  en  dag  skulle  besøge  disse  lande 
og  folk, 

O,  hvor  har  vores  børn  dog  stor  gavn  af  lærere,  som 
opmuntrer  deres  ånd,  skærper  deres  intellekt  og  moti- 
verer dem  i  deres  livsførelse! 

KIRKENS  KLASSEVÆRELSE 

Klasseværelset  i  kirken  føjer  en  nødvendig  dimension 
til  hvert  barns  og  unge  menneskes  uddannelse.  Her  kan 
hver  eneste  lærer  få  de  unge  til  at  stræbe  opad,  når  de  lytter 
til  hendes  undervisning  og  fornemmer  hendes  vidnesbyrds 
påvirkning.  I  Primary,  Søndagsskolen,  til  Unge  Pigers  og 
Det  Aronske  Præstedømmes  møder  kan  velforberedte 
lærere,  som  er  kaldet  ved  Herrens  inspiration,  røre  hvert 
enkelt  barn  eller  ungt  menneske  og  tilskynde  alle  til  at 
søge  » . . .  visdom  i  de  allerbedste  bøger,  søg  efter  kundskab 
ved  læsning  og  ved  tro.«4  Et  opmuntrende  ord  her  og  en 
åndelig  tanke  der  kan  påvirke  et  dyrebart  liv  og  efterlade 
et  uudsletteligt  indtryk  på  en  udødelig  sjæl. 

Ved  en  festmiddag  for  mange  år  siden  sad  vi  ved  siden 
af  præsident  og  søster  Harold  B.  Lee.  Præsident  Lee 

sagde  til  vores  teenagedatter  Ann:  »Herren  har  velsignet 
dig  med  et  kønt  ansigt  og  en  smuk  krop.  Hold  dit  indre 
lige  så  smukt  som  dit  ydre,  så  vil  du  blive  velsignet  med 
sand  lykke.«  Denne  storslåede  lærer  gav  Ann  en  inspi- 
reret rettesnor  til  vor  himmelske  Faders  celestiale  rige. 

Den  ydmyge  og  inspirerede  lærer  i  Kirkens  klasse- 
værelse kan  indgyde  sine  elever  en  kærlighed  til  skrif- 
terne. Ja,  læreren  kan  ikke  alene  bringe  de  fordums 
apostle  og  verdens  Frelser  ind  i  klasseværelset,  men  også 
ind  i  vores  børns  hjerte,  sjæl  og  sind. 

DET  KLASSEVÆRELSE,  DER  KALDES  HJEMMET 

Det  måske  vigtigste  klasseværelse  af  dem  alle  er  det, 
der  kaldes  hjemmet.  Det  er  i  hjemmet,  at  vi  danner 
vores  holdninger,  vores  inderste  livsopfattelse.  Det  er  i 
hjemmet,  at  håbet  næres  eller  knuses.  Vores  hjem  er 
vores  livs  laboratorium.  Det,  som  vi  gør  der,  bestemmer 
vores  livs  kurs,  når  vi  forlader  hjemmet.  I  sin  bog  The 
Road  to  Confidence  skriver  dr.  Stuart  E.  Rosenberg:  »Trods 
alle  nye  opfindelser  og  moderne  bekvemmeligheder, 
moder  og  strømninger  er  der  endnu  ingen,  der  har  eller 
som  nogensinde  vil  opfinde  en  tilfredsstillende  erstatning 
for  ens  egen  familie.«5 

Et  lykkeligt  hjem  er  en  himmel  på  forskud.  Præsident 
George  Albert  Smith  spurgte:  » [Ønsker]  vi  at  vore  hjem 
skal  være  lykkelige!?]  Hvis  vi  gør  det,  så  lad  dem  altid 
være  bønnens,  taksigelsens  og  taknemlighedens  hjem.«6 

Til  tider  fødes  børn  her  i  jordelivet  med  fysiske  eller 
mentale  handicap.  Uanset  hvor  gerne  vi  end  ville,  er  det 
ikke  altid  muligt  at  vide,  hvorfor  eller  hvordan  den  slags 
går  til.  Jeg  har  stor  respekt  for  de  forældre,  som  uden 
at  kny  tager  et  sådant  barn  i  deres  arme  og  byder 
det  velkomment  og  yder  et  ekstra  offer  og  viser  større 
kærlighed  til  et  af  vor  himmelske  Faders  børn. 

En  sommer  så  jeg  oppe  i  familielejren  Aspen  Grove  en 
mor,  der  tålmodigt  madede  sin  teenagedatter,  der  var 
blevet  handicappet  ved  fødslen  og  derfor  var  helt 
afhængig  af  sin  mor.  Moderen  holdt  sin  datters  hoved  i 


ro,  mens  hun  gav  hende  den  ene  skefuld  mad  efter  den 
og  gav  hende  vand  at  drikke.  Stille  tænkte  jeg  ved  mig 
selv:  1  17  år  har  denne  mor  betjent  sin  datter  på  alle  mulige 
måder,  uden  at  tænke  på  sit  eget  velbefindende,  sin  egen 
fornøjelse  eller  sin  egen  mad.  Må  Gud  velsigne  sådanne 
mødre,  sådanne  fædre  og  sådanne  børn.  Og  det  gør  han! 

BØRNS  USKYLD 

Forældre  overalt  har  indset,  at  de  stærkeste  følelser  i 
verden  ikke  fremkaldes  af  store  kosmiske  begivenheder 
eller  af  fremragende  romaner  eller  historiebøger, 
men  derimod  af  forældre,  der  kigger  på  deres  sovende 
barn. 

Når  man  gør  det,  erindrer  man  sandheden  i  Charles 
M.  Dickinsons  ord: 

De  er  hjertets  og  hjemmets  små  guldklumper'. 

De  er  som  Guds  engle  i  forklædning 

Med  kjortler,  der  stumper 

Guds  herlighed  ses  klart  i  deres  øjne. 

Disse  små  sjæle  fra  Himmelens  rige 

Har  gjort  mig  så  glad  og  så  mild 

Jeg  forstår  nu,  hvordan  Jesus  kunne  sige, 

At  Guds  rige  er  rent  som  et  barn.7 

I  vores  daglige  omgang  med  børn  opdager  vi,  at  de  er 
hurtigt  opfattende  og  kan  ofte  udtrykke  dybe  sandheder. 
Charles  Dickens,  som  skrev  Et  juleeventyr,  illustrerede 
denne  kendsgerning,  da  han  beskrev  den  ydmyge  familie 
Cratchit,  som  samledes  omkring  en  fattig,  men  med 
længsel  ventet  julemiddag.  Faderen  Bob  vendte  hjem 
med  sin  svagelige  søn  Lille  Tim  på  skuldrene.  Lille  Tim 
»gik  med  krykke  og  hans  lemmer  stivedes  af  med  jern- 
skinner.« Bobs  hustru  spurgte  ham:  »Hvordan  har  Lille 
Tim  opført  sig?« 

»>Så  godt  som  en  engel, <  svarede  Bob,  >ja,  bedre  end 
det.  Han  bliver  eftertænksom  af  at  sidde  så  meget  for  sig 
selv,  og  han  tænker  på  de  særeste  ting.  På  vejen  hjem 

fortalte  han  mig,  at  han  håbede,  at  folk  så  ham  i  kirken, 
fordi  han  var  krøbling.  De  kunne  have  godt  af  her  i  julen 
at  tænke  på,  hvem  det  var,  der  fik  lamme  tiggere  til  at  gå 
og  gjorde  blinde  seende.  <«8 

Selv  sagde  Charles  Dickens:  »Jeg  elsker  disse  småfolk, 
og  det  er  ikke  at  kimse  ad,  når  de,  der  så  nylig  kom  fra 
Gud,  elsker  os.« 

Børn  udtrykker  deres  kærlighed  på  originale  og 
opfindsomme  måder.  På  min  fødselsdag  for  noget  tid 
siden  gav  en  dejlig  lille  pige  mig  et  hjemmelavet  kort,  og 
nede  i  konvolutten  havde  hun  lagt  en  lille  legetøj  shæn- 
gelås,  som  hun  holdt  meget  af,  og  som  hun  mente,  at  jeg 
ville  blive  glad  for  at  få  som  gave. 

»Noget  af  det  smukkeste  i  verden  er  at  se  et  barn  give 
noget  væk.  Hvad  som  helst.  Et  barn  giver  dig  verden. 
Det  åbner  verden  for  dig,  som  var  det  en  bog,  du  aldrig 
har  været  i  stand  til  at  læse.  Men  når  det  skal  finde  en 
gave,  er  det  altid  en  eller  anden  absurd  lille  ting,  limet 
skævt  på  et  stykke  papir  ...  en  engel,  der  ligner  en  klovn. 
Et  barn  har  så  lidt  at  give  af,  fordi  det  ikke  aner,  at  det 
allerede  har  givet  dig  alt.«9 

Så  meget  betød  Jennys  v 

gave  også  for  mig.  j. 


Hvis  alle  børn  bare  havde 
kærlige  forældre,  trygge 
hjem  og  omsorgsfulde 
venner,  så  ville  deres 
verden  være 
vidunderlig. 


Børn  synes  begavet  med  en  urokkelig  tro  på  deres 
himmelske  Fader  og  hans  evne  og  ønske  om  at  besvare 
deres  søde,  små  bønner.  Det  er  min  personlige  erfaring,  at 
når  et  barn  beder,  så  lytter  Gud. 

Lad  mig  fortælle  om  en  oplevelse  som  Barry  Bonnell 
og  Dale  Murphy  havde,  mens  de  spillede  professionelt  for 
baseballklubben  Atlanta  Braves.  De  er  begge  omvendt  til 
Kirken.  Dale  Murphy  blev  i  sin  tid  døbt  af  Barry  Bonnell. 

»Der  fandt  en  begivenhed  sted  i  1978,  som  Barry 
beskriver  som  >livsændrende<.  Han  var  ude  i  en  krise  og 
klarede  sig  meget  dårligt  rent  sportsligt.  Det  fik  ham  til  at 
være  hård  ved  sig  selv,  og  han  havde  det  meget  skidt.  Han 
havde  egentlig  ikke  lyst  til  at  tage  med  på  hospitalet,  da 
Dale  Murphy  bad  ham  om  det,  men  han  gjorde  det  alli- 
gevel. Der  traf  han  Ricky  Little, 


som  var  en  af  Atlanta  Braves  trofaste  fans.  Drengen  led  af 
leukæmi.  Man  så  tydeligt,  at  Ricky  var  døende.  Barry 
havde  et  inderligt  ønske  om  at  sige  noget  trøstende,  men 
intet  syntes  passende.  Til  sidst  spurgte  han,  om  der  var 
noget,  de  kunne  gøre.  Drengen  tøvede,  og  så  spurgte  han, 
om  de  hver  især  ville  slå  en  homerun  for  ham  under  den 
næste  kamp.  Barry  sagde  [senere]:  >Det  var  ikke  noget 
vanskeligt  krav  for  Dale,  der  faktisk  slog  to  homeruns  den 
aften,  men  jeg  havde  ikke  slået  en  homerun  hele  den 
sæson.  Men  så  fyldtes  jeg  af  en  varm  følelse,  og  jeg  fortalte 
Ricky,  at  han  kunne  regne  med  os.<«  Den  aften  slog  Barry 
sin  eneste  homerun  i  den  sæson.10  Et  barns  bøn  var  blevet 
besvaret,  et  barns  ønske  var  blevet  opfyldt. 

BEHOV  FOR  TRYGHED 

Hvis  bare  alle  børn  havde  kærlige  forældre,  trygge 
hjem  og  omsorgsfulde  venner,  så  ville  deres  verden  være 
vidunderlig.  Men  desværre  er  ikke  alle  børn  så  rigt 
velsignet.  Nogle  børn  ser  deres  fædre  gennemprygle  deres 
mødre,  mens  andre  selv  bliver  udsat  for  overgreb. 
Hvilken  fejhed,  hvilken  afstumpethed,  hvilken  skam! 

Hospitaler  overalt  modtager  disse  småfolk,  som  er 
forslåede  og  skrammede  og  som  ledsages  af  gennemskue- 
lige løgne  om,  at  barnet  »busede  ind  i  en  dør«  eller  »faldt 
ned  af  trappen«.  Disse  løgnere,  der  mishandler  små  børn, 
skal  en  dag  høste  konsekvenserne  af  deres  beskidte  hand- 
linger. Det  tavse,  sårede,  krænkede  barn,  der  har  været 
udsat  for  vold  eller  incest,  skal  have  hjælp. 

En  dommer  skrev  engang  i  et  brev  til  mig:  »Seksuelle 
overgreb  mod  børn  er  en  af  de  mest  forkvaklede, 
ødelæggende  og  demoraliserende  forbrydelser  i  et  civili- 
seret samfund.  Der  er  en  uhyggelig  stigning  i  antallet  af 
anmeldte  tilfælde  af  fysiske,  psykiske  og  seksuelle 
overgreb  mod  børn.  Vores  retssale  fyldes  med  eksempler 
på  denne  afskyelige  adfærd.« 

Kirken  tolererer  ikke  en  sådan  afskyelig  og  ond 
adfærd.  Vi  fordømmer  i  de  skarpeste  vendinger  en  sådan 
behandling  af  Guds  dyrebare  børn.  Lad  børnene  blive 


»[Jesus]  tog  deres  små  børn,  det  ene  efter  det  andet, 
og  velsignede  dem  og  bad  til  Faderen  for  dem.  Og  da 
han  havde  gjort  det,  græd  han  atter.« 

reddet,  plejet,  elsket  og  behandlet.  Lad  gerningsmanden 
blive  stillet  for  retten  og  holdt  ansvarlig  for  sine  hand- 
linger og  modtage  professionel  hjælp  til  at  ophøre  med  en 
sådan  ugudelig  og  djævelsk  adfærd.  Når  I  eller  jeg  er 
bekendt  med  en  sådan  adfærd  og  ikke  griber  ind  for 
at  hindre  den,  bidrager  vi  til  problemet.  Vi  gør  os  til 
medskyldige.  Vi  må  lide  en  del  af  straffen. 

Jeg  håber  ikke,  at  jeg  har  talt  for  hårdt,  men  jeg  elsker 
disse  små,  og  jeg  ved,  at  Herren  også  elsker  dem.  Der  findes 
ikke  nogen  mere  gribende  beretning  om  denne  kærlighed 
end  beskrivelsen  af,  hvordan  Jesus  velsignede  børnene  i 
3  Nephi.  Der  berettes  om,  hvordan  Jesus  helbredte  de  syge, 
underviste  folket  og  bad  til  vor  himmelske  Fader  for  dem. 
Men  lad  mig  nu  citere  de  dejlige  ord: 

»[Jesus]  tog  deres  små  børn,  det  ene  efter  det  andet, 
og  velsignede  dem  og  bad  til  Faderen  for  dem. 

Og  da  han  havde  gjort  det,  græd  han  atter; 

og  han  talte  til  mængden  og  sagde  til  dem:  Se  jeres  små! 

Og  da  de  hævede  blikket  mod  himlene  for  at  se,  da  så 
de  himlene  åbne,  og  de  så  engle  stige  ned  fra  himlen,  som 
om  de  var  omgivet  af  ild  ...  og  englene  betjente  dem.«11 

Man  kan  spørge  sig  selv:  Sker  sådan  noget  i  dag?  Lad 
mig  fortælle  jer  en  dejlig  beretning  om  en  bedstemor 
og  en  bedstefar,  der  var  på  mission  for  længe  siden,  og 
om  hvordan  deres  lille  barnebarn  blev  velsignet. 
Missionærbedstefaderen  skrev: 

»Min  hustru,  Deanna,  og  jeg  tjener  i  øjeblikket  som 
missionærer  i  Jackson  i  Ohio.  En  af  vores  største  bekym- 
ringer, da  vi  tog  imod  missionærkaldelsen,  var  vores 
familie.  Vi  kunne  ikke  være  hos  dem,  når  de  havde 
problemer. 

Kort  før  vi  skulle  af  sted  på  mission,  skulle  vores  lille 
barnebarn,  R.J.,  som  var  to  og  et  halvt  år  gammel,  igennem 
en  operation,  der  skulle  rette  hans  skelende  øjne.  Hans 
mor  bad  mig  om  at  tage  med  dem,  fordi  R.J.  og  jeg  er  rigtig 
gode  venner.  Operationen  gik  godt,  men  R.J.  græd  både 
før  og  efter  operationen,  fordi  ingen  fra  familien  måtte 
komme  med  ind  på  operationsstuen,  og  han  var  bange. 

Et  halvt  år  senere,  mens  vi  stadig  var  på  mission, 
skulle  R.J.  have  opereret  sit  andet  øje.  Hans  mor  ringede 
og  udtrykte  sit  ønske  om,  at  jeg  kunne  være  hos  dem 
under  denne  operation.  Men  afstanden  og  missionærkal- 
delsen afholdt  mig  fra  at  være  hos  ham.  Deanna  og  jeg 
fastede  og  bad  om,  at  Herren  ville  trøste  vores  barnebarn 
under  operationen. 

Kort  efter  at  operationen  var  overstået,  ringede  vi  og 
fik  at  vide,  at  R.J.  havde  husket  sin  tidligere  operation,  og 
derfor  ville  han  ikke  væk  fra  sine  forældre.  Men  så  snart 
han  kom  ind  på  operationsstuen,  faldt  han  til  ro.  Han 
lagde  sig  på  operationsbordet,  tog  brillerne  af  og  gennem- 
førte operationen  med  stoisk  ro.  Vi  var  meget  taknem- 
lige. Vores  bønner  var  blevet  besvaret. 

Nogle  dage  senere  ringede  vi  og  spurgte  vores  datter, 
hvordan  det  gik  med  R.J.  Han  havde  det  fint,  og  hun 
fortalte  os  denne  lille  hændelse:  Om  eftermiddagen  efter 
operationen  vågnede  R.J.  og  fortalte  sin  mor,  at  bedstefar 


var  der  under  operationen.  Han  sagde:  >Bedstefar  var 
der  og  ordnede  det  hele.<  Herren  havde  nemlig  fået 
narkoselægen  til  at  se  ud  som  bedstefar  i  drengens  øjne, 
men  hans  bedstefar  og  bedstemor  var  på  mission  2900 
km  derfra.« 

Din  bedstefar  har  måske  ikke  været  ved  din  side,  R.J., 
men  du  var  i  hans  bønner  og  i  hans  tanker.  Du  blev  holdt 
i  Herrens  hænder  og  velsignet  af  vores  Fader. 

Mine  kære  brødre  og  søstre,  må  børnenes  latter  glæde 
vore  hjerter.  Må  børnenes  tro  trøste  vore  sjæle.  Må 
børnenes  kærlighed  tilskynde  os  til  at  gøre  godt. 
»Sønner  er  en  gave  fra  Herren.«12  Må  vor  himmelske 
Fader  altid  velsigne  disse  dejlige  sjæle,  disse  Mesterens 
særlige  venner.  □ 

NOTER 

1.  Matt  18:1-6. 

2.  »Ode:  Intimations  of  Immortality  from  Recollections  of 
Early  Childhood.« 

3.  Gospel  Ideals,  1954,  s.  436. 

4.  L&P  88:118. 

5.  The  Road  to  Confidence,  1959,  s.  121. 

6.  Conference  Report,  april  1944,  s.  32. 

7.  Fra  The  Children  i  Best-Loved  Poems  ofthe  LDS  People,  1996, 
red.  Jack  M.  Lyon  m.fl. 

8.  A  Christmas  Carol  and  Cricket  on  the  Hearth,  s.  50-51. 

9.  Margaret  Lee  Runbeck,  Bits  &  Pieces,  20.  september  1990. 

10.  James  L.  Ison,  Mormons  in  the  Major  Leagues,  1991,  s.  21. 

11.  3  Nephi  17:21-24. 

12.  SI  127:3. 

FORSLAG  TIL  SAMTALEEMNER  FOR  HJEMMELÆRERNE 

1 .  Det  er  vores  pligt  og  privilegium  at  byde  disse  børn, 
som  beriger  vores  liv,  velkommen  i  vore  hjem  og  hjerter. 

2.  Vore  børn  undervises  i  tre  vigtige  klasseværelser: 
Skolen,  Kirken  og  hjemmet. 

3.  Det  vigtigste  klasseværelse  er  nok  hjemmet,  hvor 
vores  holdninger  og  livsindstilling  dannes.  Det  er  i 
hjemmet,  at  håbet  næres  eller  knuses.  Hjemmet  er  vores 
livs  laboratorium. 

4.  Alle  børn  har  brug  for  kærlige  forældre,  trygge  hjem 
og  omsorgsfulde  venner. 

Herover:  Præsidetit  Gordon  B. 
Hinckley  ved  præsident 
Howard  W.  Hunters  begravelse. 
Baggrund:  Præsident  Hinckley 
møder  pressen  for  første  gang 
efter  at  være  blevet  præsident 
for  Kirken. 


De  ansvar,  som  følger  med  præsidentskabet,  har  ikke  ændret 
præsident  Gordon  B.  Hinckleys  syn  på  livet.  Hans  mål  er 
som  altid  at  frerrfrne  Mesterens  værk. 

Herunder  til  venstre:  Ved  indvielsen  af  kopien  af  Joseph  Smith  seniors 
bjælkehytte  nær  Palmyra  i  New  York  i  marts  1 998.  Herunder  til  højre:  Byggeriet 
på  templet  i  Monticello  i  Utah  inspiceres  den  3.  marts  1998. 

a  præsident  Gordon  B. 
Hinckley  blev  kaldet  som 
rådgiver  i  Det  Første 
Præsidentskab  for  19  år  siden,  som 
71-årig,  var  han  allerede  i  en  alder, 
hvor  de  fleste  begynder  at  drosle  ned. 
Men  som  det  er  hans  natur,  øgede 
han  blot  sit  tempo  for  at  kunne  leve 
op  til  sin  nye  kaldelses  krav. 

Nu,  hvor  han  nærmere  sig  sin  90 
års  fødselsdag  den  23.  juni,  øger  han 
stadig  tempoet. 

De  fotografier,  som  ledsager 
artiklen,  giver  nogle  glimt  af  hans 
utrolige  virke  gennem  de  næsten  to 
årtier,  hvor  han  har  tjent  i  Det  Første 
Præsidentskab. 

Præsident  Hinckley  har  bogsta- 
velig talt  viet  sit  liv  til  Kirkens 
tjeneste.  Som  ung  missionær  i 
England  i  midten  af  trediverne, 
håndterede  han  opgaver,  der  lærte 
ham  tegne  et  korrekt  billede  af 
Kirken  på  en  ligefrem  måde  for  både 
indflydelsesrige  mennesker  og  for 


Præsident  Hinckiey  har  tjent  som  rådgiver  for  tre  af  Kirkens  præsidenter.  Fra  venstre:  Sammen  med  præsident 

Spencer  W.  Kimbali;  sammen  med  præsident  Ezra  Taft  Benson  (i  midten)  og  præsident  Thomas  S.  Monson, 

der  dengang  var  andenrådgiver;  og  sammen  med  præsident  Howard  W.  Hunter. 


den  almindelige  offentlighed.  Hans 
inderlige,  brændende  tillid  til  evan- 
geliets budskab  er  kun  blevet  lutret 
af  hans  senere  erfaringer. 

Efter  sin  mission  tog  han  i  1935 
imod  et  job  i  sekretariatet  for 
Kirkens  nye  Radio,  PR  og  Missions- 
litteraturkomité,  1  dette  og  lignende 
arbejde  tilbragte  han  mere  end  20  år 
med  at  bidrage  til  Kirkens  missione- 
ring  og  vækst,  inden  han  i  1958  blev 
kaldet  som  generalautoritet. 

Han  blev  opretholdt  som  assistent 
til  De  Tolv  den  6.  april  1958  og  som 
medlem  af  De  Tolv  Apostles  Kvorum 
den  30.  september  1961.  Han  virkede 
i  det  kvorum  i  næsten  20  år,  indtil 
han  blev  kaldet  som  rådgiver  til  præ- 
sident Spencer  W.  Kimbali  den  23.  juli 
1981.  Han  blev  kaldet  som  anden- 
rådgiver i  Det  Første  Præsidentskab 
den  2.  december  1982. 

Han  virkede  som  førsterådgiver  til 
både  præsident  Ezra  Taft  Benson  og 
præsident  Howard  W.  Hunter,  inden 
han  blev  ordineret  til  præsident  for 
Kirken  den  12.  marts  1995. 


1  oktober  1981,  under  den  første 
generalkonference  efter  sin  kaldelse 
til  Det  Første  Præsidentskab,  så 
præsident  Hinckiey  tilbage  på  sit 
virke  som  generalautoritet  under 
»fire  store  og  inspirerede  mænd, 
Isom]  har  præsideret  over  Kirken, 
nemlig  David  O.  McKay,  Joseph 
Fielding  Smith,  Harold  B.  Lee 
og  Spencer  W  Kimbali«  (»Vished: 
Religionens  inderste  væsen«,  Stjernen, 
april  1982,  s.  5)  Han  så  tilbage  på 
nogle  af  de  udfordringer,  den  udvik- 
ling og  den  vækst,  som  Kirken  havde 
oplevet  i  den  periode  og  udtrykte 
taknemlighed  for  »den  store  udvik- 
ling inden  for  Herrens  værk«.  Og  så 
tilføjede  han:  »Uanset  om  denne 
kaldelse  bliver  af  længere  eller  kortere 
varighed,  lover  jeg  at  yde  mit  bedste 
med  kærlighed  og  tro«  (Stjernen,  april 
1982,  s.  5). 

Den  2.  april  1995,  dagen  efter  at 
han  var  blevet  opretholdt  som 
Kirkens  præsident  ved  en  højtidelig 
forsamling,  stod  han  på  Tabernaklets 
talerstol  og  gennemgik  kort  sit  virke  i 


Kirken,  mens  han  samtidig  udtrykte 
inderlig  taknemlighed  for  dem,  som 
havde  bidraget  til  Kirkens  vækst  og 
fremgang.  Atter  fastslog  han,  at  det 
var  hans  agt  at  yde  sit  allerbedste: 

»Jeg  står  som  jeres  tjener  og  lover 
jer  og  Herren  min  hele  indsats, 
ligesom  jeg  beder  om  jeres  fortsatte 
tro  og  bønner  og  opløftede  hænder. 

Jeg  er  fuldt  ud  klar  over,  at  jeg 
ikke  er  en  ung  mand,  nu  hvor  jeg 
påtager  mig  ansvaret  for  dette  hellige 
embede.  Søster  Hinckiey  og  jeg  har 
lært,  at  de  såkaldte  gyldne  Ir  er 
foret  med  bly.  Men  jeg  mener,  at 
jeg  ærligt  kan  sige,  at  jeg  ikke  føler 
mig  gammel.  Jeg  kan  ikke  benægte 
min  fødselsattest,  men  jeg  kan 
stadig  opleve  en  næsten  ungdom- 
melig overstrømmende  begejstring 
for  dette  den  Almægtiges  kostelige 
værk«  (»Dette  er  Mesterens  værk,« 
Stjernen,  juli  1995,  s.  71). 

Han  fremlagde  et  tema,  som  snart 
skulle  blive  velkendt,  nemlig  det 
fælles  ansvar  for  Guds  riges  fremgang 
på  jorden: 

Herover:  Da  han  i  februar  1 998  som  den 

første  præsident  for  Kirken  besøger 

Nigeria,  blev  han  modtaget  af  primary^ 

børn.  Baggrund:  Et  eftertænksomt  øjeblik 

ved  generalkonferencen  i  1983. 


FOTO  MED  PRÆSIDENT  KIMBALL:  STILLET  TIL  RÅDIGHED  AF  DE 
NEWS;  FOTO  I  NIGERIA:  JOHN  L.  HART,  TRYKT  MED  TILLADELS: 
CHURCH  NEWS;  BAGGRUNDSFOTO:  JED  CLARK 

»Denne  Kirke  tilhører  ikke  dens 
præsident.  Dens  overhoved  er 
Herren  Jesus  Kristus,  hvis  navn  vi 
alle  har  påtaget  os.  Vi  er  alle  fælles 
om  denne  store  stræben.  Vi  er  her 
for  at  hjælpe  vor  Fader  . . . 

Vi  er  alle  ét  i  sind,  af  én  tro  og  ét 
i  troen  i  denne  store  sag  .... 

...  Det,  der  virkelig  betyder 
noget,  er,  at  dette  er  Mesterens 
værk.  Vores  opgave  er  at  gå  omkring 
og  gøre  godt,  som  han  gjorde« 
(Stjernen,  juli  1995,  s.  72). 

Præsident  Hinckley  lever  fortsat 
op  til  sit  løfte  om  at  yde  sit  bedste 
for  Mesterens  værk.  Hans  liv,  som 
enhver,  der  tager  imod  en  kaldelse 
til  at  tjene,  kunne  gøre  til  sit  forbil- 
lede, vidner  om  hans  hengivenhed 
for  Jesu  Kristi  evangelium.  □ 


Baggrund:  Møde  med 
sidste  dages  hellige  ved 
indvielsen  af  templet  i 
Guayaquil  i  Ecuador  i  august 
1 999.  Præsident  Hinckley  har 
indviet  flere  templer  end  alle 
de  tidligere  præsidenter  for 
Kirken  tilsammen. 


Herunder  til  venstre:  Sammen  med  missionærer,  der  rydder  op 
efter  orkanen  Mitch  i  Honduras  i  november  1 998.  Herunder  i 
midten:  Han  bydes  velkommen  af  børn  på  De  Kanariske  Øer  i 
februar  1998.  Herunder  til  højre:  Det  første  spadestik  tages  til 
det  nye  konferencecenter  den  24.  juli  1997. 


Den  levende  profets  ord 

Råd  og  vejledning  fra  præsident  Gordon  B.  Hinckley 


VREDE 

»Brødre,  lad  os  hver  især  tage  os  i 
agt.  Når  som  helst  vi  føler  vrede  blusse 
op,  bør  vi  gå  uden  for,  trække  lidt  frisk 
luft  og  komme  ind  med  et  smil,  giv  din 
hustru  et  knus  og  fortæl  hende,  at  du 
elsker  hende.  Tag  jer  af  jeres  børn  og 
lad  dem  vide,  at  I  elsker  dem.  Lev  med 
dem  i  venlighed  og  harmoni,  som 
sidste  dages  hellige  bør.«1 

STØT  OMVENDTE 

»Mange  af  dem,  der  kommer  ind  i 
Kirken,  har  ydet  store  ofre,  da  de  blev 
døbt.  De  er  dyrebare.  De  er  samme 
type  mennesker,  som  I  selv  er,  og 
deres  efterkommere  vil  blive  samme 
type  mennesker  som  jeres  efterkom- 
mere, hvis  de  næres  og  støttes  i 
Kirken.  Jeg  ved  ikke,  hvordan  jeg  skal 
sige  det  tydeligere.  Det  er  et  emne, 
der  ligger  mig  så  meget  på  sinde,  at 
jeg  rejser  rundt  og  taler  om  det  i 
Kirken  overalt  i  verden.«2 

DÅB  FOR  DE  DØDE 

»Frelseren  gjorde  det  klart,  at  dåb 
er  nødvendig  for  enhver,  dåb  med 
vand  og  Ånd,  og  at  hverken  mand 
eller  kvinde  kan  træde  ind  i  Guds  rige 
uden.  Der  gøres  ingen  undtagelser. 


Hvad  med  alle  de  mennesker,  der  har 
levet  på  denne  jord  gennem  tiderne, 
uden  at  blive  døbt?  Hvilken  herlig 
lære  det  dog  er!  Hvilken  vidunderlig 
åbenbaring  det  dog  er,  at  vi  har 
mulighed  for  at  komme  til  Herrens 
hus  og  blive  døbt  for  dem,  der  ikke 
har  fået  udført  denne  frelsende 
ordinance  i  deres  levetid.«3 

UDFØR  HERRENS  VÆRK  OG  FÅ 
VISHED 

»Hvis  vi  udfører  Herrens  værk, 
får  vi  kendskab  til  ham.  Vi  bør  kende 
Gud  vor  Evige  Fader.  Hvor  er  jeg  dog 
taknemlig  for  den  kundskab,  som  jeg 
bærer  i  mit  hjerte  takket  være 
Helligåndens  gave,  og  for  visheden 
om,  at  I  bærer  den  samme  kundskab 
i  jeres  hjerte  om,  at  Gud  er  vores 
Evige  Fader.«4 

LÆRDOM 

»Dette      store      sandhedsværk 
[Mormons  Bog]  omfatter  alt,  hvad 

der  er  sandt  og  godt,  og  vi  kender 
kun  en  brøkdel  af  det.  Vi  lærer 
konstant  mere,  og  vores  kundskab 
øges,  men  vi  har  meget  at  lære.«5 

KÆRLIGHED  I  HJEMMET 

»Jeg  vil  sige  til  jer  forældre,  fædre 
og  mødre,  opdrag  jeres  børn  i  lys  og 
sandhed.  Lad  jeres  børn  vokse  op  i 
hjem,  hvor  der  hersker  kærlighed  og 
fred.  Bed  sammen  med  jeres  børn. 
Lær  dem  at  være  ydmyge.  Hold  jeres 
familieaftener.  Efterlev  evangeliet. 
Vær  pålidelige,  troende,  ærlige  og 
sanddru  mænd  og  kvinder,  så  vil 
Herren  velsigne  jer,  og  I  vil  se  jeres 
børn  vokse  op  med  kærlighed  og 
respekt  for  jer.  Tiden  vil  komme, 
hvor  I  med  taknemlighed  i  hjertet  vil 
knæle  og  takke  Herren  for  hans 
vidunderlige  velsignelser  til  jer.«6 

GUDS  SØNNER  OG  DØTRE 

»Tro  på  Gud  vor  Evige  Fader,  alles 
Fader.  Han  er  vores  Fader.  Vi  er  hans 
børn.  Derfor  er  vi  alle  brødre  og 
søstre,  og  vi  bør  behandle  hinanden 
som  brødre  og  søstre.  Farven  på  vores 
hud  har  ingen  betydning.  Det  betyder 
ikke  noget,  hvilket  land  vi  kommer 
fra.  Vi  er  alle  sønner  og  døtre  af  Gud, 


z 

og  har  alle  noget  af  vores  guddomme- 
lige fødselsret  i  os,  noget  guddomme- 
ligt, der  vidner  om  vores  broderskab 
og  søsterskab  med  alle  i  verden.  For 
mig  er  det  noget  mirakuløst 
og  vidunderligt,  at  jeg  kan 
knæle  og  opløfte  min 
røst  til  himlens  Gud 
med  en  vished  i 
hjertet 


om,  at  han,  universets  store  hersker, 
vil  høre  og  lytte  og  svare.«7 

HERRENS  VÆRK 

»Gud   velsigne   jer,    mine    kære 
venner  og  bekendte  og  brødre 
og  søstre  i  dette  storslåede 
værk.  Det  er  sandt!  Det  er 
Herrens  værk.  Han  står  som 
dets    overhoved.    Det    er 
kulminationen  på  hans  værk 
gennem   alle    tider.    Denne 
storslåede  tidsalder  er  kulmi- 
nationen på  grundfæsteisen 
af  det  værk,  som  blev  sat  i 
værk,  da  Frelseren  var  på 
jorden,   og  i  apostlenes 
tid,  og  i  den  usikre  tid, 
der     fulgte,     og     de 
århundreder,  som  gik 
under  den   mørke 


Vi  er  hans  børn.  Derfor  er  vi  alle 
brødre  og  søstre,  og  vi  bør 
behandle  hinanden  som  brødre 
og  søstre. 

middelalder,  og  reformatorernes  forsøg 
på  at  give  den  kristne  verden  større 
lys  og  forståelse  og  helt  op  til  denne, 
tidernes  fyldes  uddeling,  hvor  alle 
tidligere  uddelingers  kundskab  er 
blevet  gengivet.  Det  er  Herrens  værks 
storhedstid,  og  I  og  jeg  er  så  velsig- 
nede at  få  lov  til  at  tage  del  i  det.  Må 
vi  udføre  vores  hverv  godt  og  tjene 
ham  i  sandhed  og  retfærdighed  og 
trofasthed,  så  han,  når  det  hele  er 
overstået,  kan  sige:  >Godt,  du  gode  og 
tro  tjener  ...  Gå  ind  til  din  Herres 
glæde!<(Matt25:23).«8D 

NOTER 

1.  Regionalkonference  i  Holladay  i  Salt 
Lake  City,  præstedømmets  lederskabs- 
møde,  den  7.  februar  1998. 

2.  Regionalkonference  i  Woods  Cross  i 
Utah,  præstedømmets  lederskabsmøde, 
den  10.  januar  1998. 

3.  Regionalkonference  i  Atlanta  i 
Georgia,  den  17.  maj  1998. 

4.  Møde  i  Burlington  i  Vermont,  den 
14.  oktober  1998. 

5.  Regionalkonference  i  Holladay  i  Salt 
Lake  City,  præstedømmets  lederskabs  - 
møde,  den  7.  februar  1998. 

6.  Møde  i  Cape  Town  i  Sydafrika,  den 
20.  februar  1998. 

7.  Møde  i  Chicago  i  Illinois,  den 
18.  oktober  1998. 

8.  Seminar  for  Directors  of  Temporal 
Affairs  i  Salt  Lake  City  i  Utah,  den 

10.  april  1998. 


Æ 


FØLG  PROFETEN 

Et  Mormons  Bog-perspektiv 


Clyde  J.  Williams 

Lehis  efterkommeres  oplevelser 
viser  tydeligt  visdommen  i  at  følge 
Herrens  profeter. 

F1  ra  første  til  sidste  side  kan  Mormons  Bog  betragtes 
som  en  håndbog  i,  hvordan  man  følger  profeterne. 
Der  gives  tydelige  eksempler  på  de  velsignelser, 
som  kommer  af  at  følge  profeternes  ord,  og  klare  eksem- 
pler på  de  farer,  der  ligger  i  at  forkaste  profetisk  vejled- 
ning. Derfor  er  dens  budskab  lige  så  relevant  i  dag, 
som  dengang  den  blev  skrevet.  Faktisk  eksisterer  bogen 
udelukkende,  fordi  man  adlød  profeternes  ord. 

Lehi  og  Mormons  Bogs  øvrige  profeter  var  levende 
eksempler  på,  at  »Gud  Herren  gør  ikke  noget,  førend 
han  har  åbenbaret  sine  planer  for  sine  tjenere,  profe- 
terne« (Am  3:7).  Ligesom  Herren  altid  advarer  sine 
børn,  inden  han  udøser  straffedomme  over  dem  (se 
2  Nephi  25:9),  indfrier  han  altid  de  løfter,  som  han  giver 
gennem  sine  profeter  (se  Alma  50:19-22;  3  Nephi  1:20; 
Ether  15:3). 

FARENE  VED  ULYDIGHED 

Historien  om  Lehis  efterkommere  er  et  klassisk 
eksempel  på,  hvad  der  sker  med  et  folk,  når  de  ikke 
følger  profeternes  ord.  I  Mormons  Bog  førte  ulydigheden 
mod  profeterne  til  fangenskab  (se  Mosiah  12:2;  21:13), 
hungersnød  (se  Helaman  11:4-5;  Ether  9:29-33),  bedra- 
geri og  ugudelighed  (se  3  Nephi  2:1-3)  og  sorg  og 
ødelæggelse  (se  Alma  9:18;  16:9;  3  Nephi  8;  Mormon  6; 
Ether  15).  Desuden  gør  Mormons  Bog  det  klart,  at  når  et 
folk  forkaster  profeterne  og  deres  budskab,  holder  Herrens 


Ånd  op  med  at  trættes  med  dem  (se  1  Nephi 
7:14;  Mormon  5:16;  Ether  15:19),  og  de  bliver 
fanget  af  Satans   fulde   magt    (se   Helaman 
16:22-23;   Ether    15:19).  Når   Satan  har 
fanget  folk,  bliver  de  blinde  over  for  sand- 
heden og  de  »vil  [ikke]  forstå  [profe- 
ternes] ord,  som  tales«  til  dem  (Alma 
10:25).  I  stedet  for  at  følge  profeterne 
ender  de  uretfærdige  med  at  kæmpe 
imod  dem  (se  2  Nephi  10:16). 

I  dag  som  på  Jakobs  tid  er  der  nogle, 
som  foragter  »ligefrem  tale«  fra  profe- 
terne, fordi  de  søger  efter  mysterier,  som 
de  ikke  kan  forstå  (Jakobs  Bog  4:14). 
Ældste  Dean  L.  Larsen,  der  nu  er  emeri- 
tusmedlem af  De  Halvfjerds,  beskrev  dette 
forhold,  som  det  ses  i  Israels  historie  fordum: 
»De  havde  åbenbart  tillagt  sig  en  forfængelighed  og  et 
snobberi,  der  gav  dem  en  falsk  fornemmelse  af  at  stå  over 
de  mennesker,  som  bragte  dem  Herrens  ord  i  deres 
enkelhed.  De  så  forbi  målet  for  visdom  og  forudseenhed, 
og  derfor  lykkedes  det  helt  klart  ikke  for  dem  at  holde  sig 
inden  for  cirklen  med  evangeliets  fundamentale  sand- 
heder, som  danner  grundlaget  for  tro.  De  har  nydt  at 
spekulere  og  skabe  teorier,  som  utydeliggjorde  de  funda- 
mentale åndelige  sandheder.  Da  de  blev  forblindede  af 
>det,  som  de  ikke  kunne  fattes  mistede  de  deres  evne 
til  at  fatte  og  tro  på  den  sande  Messias'  forløsende  rolle, 
og  deres  begreb  om  formålet  med  livet  blev  forvirret« 
(»At  se  forbi  målet«,  Stjernen,  januar  1988,  s.  8-9). 

Mormons  Bog  kan  betragtes  som  en 

håndbog  i  at  følge  profeterne.  Faktisk 

eksisterer  bogen  udelukkende,  fordi 

man  adlød  profeternes  ord. 


VIGTIGHEDEN  AF  STRAKS  AT  ADLYDE  PROFETERNE 

Abinadis  tjenestegerning  illustrerer  betydningen  af  at 
følge  profetisk  vejledning  i  tide.  Da  Abinadi  begyndte 
med  at  advare  nephiterne  i  Lehi-Nephis  land,  var  der 
ingen,  som  reagerede  på  bans  advarsel  om  at  omvende 
sig  eller  blive  ført  i  fangenskab  (se  Mosiah  11:21).  Da 
Abinadi  derfor  vendte  tilbage  to  år  senere,  var  hans 
advarsler  blevet  strengere  i  tonen.  Nu  profeterede  han,  at 
nephiterne  ville  blive  ført  i  fangenskab,  og  at  hvis  de 
stadig  ikke  ville  omvende  sig,  så  ville  de  blive  udryddet 
(se  Mosiah  12:2,  8). 

Kong  Noa  og  de  fleste  af  hans  folk  forkastede  Abinadis 
advarsler  og  blev  til  sidst  enten  udryddet  eller  ført  i 
fangenskab  (se  Mosiah  19:15-20;  21:4-15).  Men  Alma 
og  hans  tilhængere  lyttede  til  Abinadis  budskab,  undgik 
udryddelse  og  fik  lettet  deres  byrder  under  det  profetisk 
lovede  fangenskab  (se  Mosiah  17:2;  18:6-7,  34;  24:8-17). 

Af  Alma  og  hans  tilhængere  lærer  vi,  at  det  er  meget 
bedre  at  følge  profeternes  råd  med  det  samme.  At 
udskyde  lydighed  eller  omvendelse  fører  til  sorg  og  fortry- 
delse. Om  dette  princip  har  ældste  Henry  B.  Eyring  fra 
De  Tolv  Apostles  Kvorum  sagt: 

»Når  vi  afviser  profetisk  vejledning  mindskes  vores 
evne  til  at  tage  imod  inspireret  vejledning  i  fremtiden. 
Det  bedste  tidspunkt  at  have  besluttet  sig  til  at  hjælpe 
Noa  med  at  bygge  arken,  var  første  gang  han  bad  om  det. 
For  hver  gang  han  måtte  spørge  efter  det,  ville  vores 
afvisning  have  mindsket  vores  lydhørhed  over  for 
Ånden.  Derfor  ville  hans  opfordring  synes  mere  og  mere 
fjollet,  lige  indtil  regnen  kom.  Og  så  var  det  for  sent. 

Hver  gang  jeg  har  valgt  at  vente  med  at  følge  inspireret 
vejledning  eller  besluttet,  at  jeg  var  en  undtagelse,  erfarede 
jeg,  at  jeg  havde  bragt  mig  selv  i  fare.  Hver  gang  jeg  har 
lyttet  til  profeternes  vejledning,  følt  det  bekræftet  gennem 
bøn  og  så  fulgte  det,  har  jeg  erfaret,  at  jeg  bevægede  mig  i 
sikkerhed.  Jeg  har  erfaret,  at  den  vej  var  banet  for  mig  og 
gjort  let.  Gud  førte  mig  i  sikkerhed  langs  en  sti,  som  med 


kærlig  omsorg  var  blevet  beredt  længe  i  forvejen«  (»Find 
tryghed  i  at  følge  råd«,  Stjernen,  juli  1997,  s.  24). 

Mormons  Bog  byder  på  historier  om  mennesker  som 
Alma  den  yngre,  Amulek  og  Zeezrom,  der  måtte  give 
afkald  på  deres  levevis  eller  politisk  populære  holdninger 
for  at  følge  den  levende  profet.  Disse  ofre  er  ofte  vanske- 
lige og  kan  medføre  tab  af  venner  og  status  (se  Alma 
14:6-7;  15:3).  »Der  er  eller  vil  være  tidspunkter,  hvor 
profetiske  udtalelser  kolliderer  med  vores  stolthed  eller 
vores  personlige  interesser,«  sagde  ældste  Neal  A. 
Maxwell,  der  nu  er  medlem  af  De  Tolv  Apostles  Kvorum. 
Han  fortsatte:  »Vi  må  være  ligesom  præsident  Marion  G. 
Romney  (1897-1988),  som  ydmygt  sagde:  >...  Jeg  har 
aldrig  tøvet  med  at  følge  Kirkens  autoriteters  råd,  selvom 
de  er  kommet  på  tværs  af  mit  sociale,  professionelle  og 
politiske  liv<«  (Things  As  They  Really  Are,  1978,  s.  73). 
Almas,  Amuleks,  Zeezroms  og  præsident  Romneys 
beslutning  om  at  følge  profeterne  førte  i  sidste  ende  til,  at 
de  fandt  yderligere  fred,  glæde  og  indhold  i  tilværelsen. 

KRITISÉR  IKKE  PROFETEN 

En  profets  ord  falder  ikke  altid  i  folkets  smag,  som  det 
ses  af  tilfældet  med  lamaniten  Samuel.  Han  prædikede 
omvendelse  og  profeterede  om  det,  som  Herren  indgød 
ham  i  hjertet  (se  Helaman  13:2-3).  Samuels  budskab  var 
tofoldigt:  Et  advarselsbudskab  og  et  budskab  om  håb 
(se  Helaman  13:5-6,  30-33;  14:11-13). 

Da  han  forkyndte,  blev  de  uretfærdige  vrede,  tilskrev 
hans  evner  djævelen  og  brugte  deres  fornuft  til  at  konklu- 
dere, at  det  profetiske  ord  var  vrøvl  (se  Helaman  16:2,  6, 
16-18).  De  troede,  at  profetier  var  onde  traditioner,  som 
var  gået  i  arv  fra  forældre  til  børn,  traditioner,  som  ingen 
kunne  bevise  sandheden  af  (se  Helaman  16:20). 

Om  denne  tendens  til  at  de  vantro  bortforklarer  profe- 
ternes råd  har  præsident  N.  Eldon  Tanner  (1898-1982) 
fra  Det  Første  Præsidentskab  sagt:  »Lad  os  huske  på  . . . 
at  jo  mere  ude  af  trit  vi  selv  er,  desto  større  trang  har  vi 

H  O   N  A 

20 


til  at  se  efter  fejl  og  svagheder  i  andre  og  forsøge  at  bort- 
forklare eller  retfærdiggøre  vore  egne  fejl,  snarere  end  at 
forsøge  at  forbedre  os.  Vi  opdager  så  godt  som  altid,  at 
den  stærkeste  kritik  af  Kirkens  ledere  og  lærdomme 
kommer  fra  dem,  der  ikke  gør  deres  fulde  pligt,  ikke 
følger  lederne,  eller  ikke  efterlever  evangeliets 
lærdomme«  (»Døm  ikke,  for  at  I  ikke  skal  dømmes«, 
Stjernen,  februar  1973,  s.  74). 

Igen  og  igen  finder  vi  i  Mormons  Bog  tilfælde,  hvor 
folk  tvivler  på  profeternes  visdom  eller  karakter.  Lige  fra 
begyndelsen  tvivlede  Laman  og  Lemuel  på  deres  profet- 
fars råd.  Sherem  tvivlede  på  Jakobs  pålidelighed 
(se  Jakobs  Bog  7:7),  og  Korihor  såede  tvivl  om  Almas 
hæderlighed  og  motiver  (se  Alma  30:31-32). 


Skønt  profeterne  er  mennesker  og  har  svagheder  (se 
1  Nephi  16:20;  Ether  2:14),  så  skal  Herren  nok  irette- 
sætte dem  på  sin  egen  måde.  »Profeter  har  brug  for  iret- 
tesættelse ligesom  vi  andre,«  erklærede  ældste  Neal  A. 
Maxwell  fra  De  Tolv  Apostles  Kvorum.  »Men  det  er 
noget,  som  Herren  selv  er  i  stand  til  at  klare  uden  brug  af 
en  hær  af  hjælpere«  (»En  krænket  broder«,  Stjernen, 
oktober  1982,  s.  75). 

ET  SAMLET  KALD  TIL  AT  FØLGE  KRISTUS 

I  den  sidste  ende  er  det  at  følge  profeterne  at  følge 
Jesus  Kristus.  Alle  Mormons  Bogs  profeter  forkyndte  om 
Frelseren  og  behovet  for  at  tage  imod  og  følge  ham 
(se  Jakobs  Bog  7:11;  Mosiah  13:33).  For  eksempel: 

Abinadis  første  advarsler  gik  upåagtet  hen. 

Da  han  vendte  tilbage,  var  han  strengere  i 

tonen.  Men  kong  Noa  og  hans  folk  forkastede 

Abinadis  advarsler  og  blev  derfor  udryddet  eller 

ført  i  fangenskab. 

Til  alle  tider  er  det  vigtigt  for  os  at  følge 
profeternes  vejledning.  Vi  finder  sikkerhed  og 
tryghed  i  at  følge  deres  ord. 

•  De  gamle  profeter  Zenos,  Zenock  og  Neum  vidnede 
om  Kristus  og  hans  forsoning  (se  1  Nephi  19:10). 

•  Lehi  forkyndte,  at  kun  ved  »den  hellige  Messias' 
fortjenester,  barmhjertighed  og  nåde«  kan  vi  blive  frelst 
(2  Nephi  2:8). 

•  Nephi  erklærede:  »Og  vi  taler  om  Kristus,  vi  glæder 
os  i  Kristus,  vi  prædiker  om  Kristus,  vi  profeterer  om 
Kristus«  (2  Nephi  25:26).  Grunden  til  at  han  citerede 
Esajas,  sagde  han,  var  »for  mere  fuldstændigt  at  kunne 
overtale  [mit  folk]  til  at  tro  på  Herren,  deres  Forløser« 
(1  Nephi  19:23). 

•  Jakob  gav  udtryk  for  sit  store  ønske  om  »at  kunne 
overtale  alle  mennesker  til«  at  »tro  på  Kristus«  (Jakobs 
Bog  1:8). 

•  Enos  forkyndte  »den  sandhed,  som  er  i  Kristus«  hele 
sit  liv  (Enos  1:26). 

•  Profeterne  på  Jaroms  tid  søgte  at  overtale  folket  til 
at  »forvente  Messias  og  tro  på  hans  tilkommelse,  som  om 
han  allerede  var  kommet«  (Jarom  1:11). 

•  Amaleki  bønfaldt  sine  læsere  om  at  »komme  til 
Kristus«  og  »få  del  i  ...  hans  forløsnings  kraft«  (Omni 
1:26). 

•  Kong  Benjamin  virkede  med  iver  i  samarbejde  med 
flere  hellige  profeter  for  at  berede  sit  folk  til  at  påtage  sig 
Kristi  navn  (se  Mormons  Ord  1:16-18;  Mosiah  1:11; 
3:17;  5:8-10). 

•  Abinadi  advarede  folket  om,  at  frelse  kun  opnås 
gennem  Kristi  forsoning  (se  Mosiah  13:28,  33). 

•  Alma  den  yngre  forklarede  sit  folk,  hvad  de  skulle 
gøre  for  at  få  Kristi  billede  indprentet  i  deres  bevidsthed 
og  følge  Kristus  som  deres  hyrde  (se  Alma  5:14,  38). 

•  Alma  og  Amulek  belærte  de  fattige  zoramiter  om,  at 
ordet  er  i  Kristus,  og  at  uden  hans  forsoning  ville  alt  være 
tabt  (se  Alma  34:6,  9). 

•  Helaman,  der  var  søn  af  Helaman,  talte  til  sine 
sønner  om  behovet  for  at  bygge  sit  liv  på  »vor  Forløsers 
klippe,  på  Kristus,  Guds  Søn«  (Helaman  5:12). 


•  Lamaniten  Samuel  gik  ud  blandt  nephiterne  med 
det  specifikke  mål  at  hjælpe  dem  til  at  »få  kundskab  om 
Jesu  Kristi  komme«,  så  de  kunne  »tro  på  hans  navn« 
(Helaman  14:12). 

•  Mange  profeter  i  tiden  lige  før  Frelserens  besøg  på 
det  amerikanske  kontinent  vidnede  om,  Kristi  forløsning, 
som  snart  skulle  finde  sted  (se  3  Nephi  6:20). 

•  Selv  længe  efter  Frelserens  besøg  blandt  Lehis  efter- 
kommere forkyndte  profeterne  Mormon  og  Moroni 
betydningen  af  at  være  Jesu  Kristi  sande  efterfølgere  og 
komme  til  ham  (se  Moroni  7:41,  48;  10:30,  32-33). 

Mormons  Bogs  profeter  stod  således  sammen  om  at 
lede  andre  til  Kristus.  For,  som  de  bar  vidnesbyrd  om,  vi 
bliver  frelst,  når  vi  »bliver  ved  til  enden  at  følge  den 
levende  Guds  Søns  eksempel«  (2  Nephi  31:16). 

SIKKERHEDEN  VED  AT  FØLGE  LEVENDE  PROFETER 

Til  alle  tider  må  vi  tage  profetens  råd  og  efterleve  det. 
Det  giver  sikkerhed  og  tryghed  at  følge  profeterne,  især 
dem  fra  vores  egen  tid.  På  Nephis  tid  blev  de,  »der  troede 
på  Guds  advarsler  og  åbenbaringer«  (2  Nephi  5:6)  ført  til 
at  leve  »lykkeligt«  (2  Nephi  5:27).  Med  taknemlighed 
lærer  vi  fra  Alma  den  ældre  og  hans  folk,  at  der  gives 
store  velsignelser,  selv  når  de,  der  følger  profeten,  er  få 
(se  Mosiah  18;  24).  De,  der  blev  skånet  under  den  store 
udryddelse  blandt  nephiterne,  blev  frelst,  fordi  de  »tog 
imod  profeterne«  (3  Nephi  10:12).  I  hver  eneste  genera- 
tion af  nephiternes  historie  sendte  Herren  profeter  for  at 
undervise,  advare  og  forberede  folket  på  hans  komme. 
Sådan  er  det  også  inden  det  andet  komme. 

I  dag  sender  Herren  profeter  af  samme  årsag.  Som  præ- 
sident James  E.  Faust,  der  i  dag  er  andenrådgiver  i  Det 
Første  Præsidentskab,  har  sagt:  »Vi  er  blevet  lovet,  at 
Kirkens  præsident  modtager  vejledning  for  os  alle  som 
åbenbarer  for  Kirken.  Vores  sikkerhed  ligger  i  at  lytte  til 
det,  som  han  siger,  og  følge  hans  vejledning«  (»Vedvarende 
åbenbaring«,  Stjernen,  januar  1990,  s.  10).  □ 

Richard  og  Maria  Layme  Huallpa 
fra  Villa  Lipe  i  Bolivia 


Corliss  Clayton 

FOTO:  FORFATTEREN 


Den  friske  luft  og  det  stærke  sollys  gør  alting 
meget  lyst  i  Bolivias  Altiplano,  som  er  et  stort 
område  højt  oppe  i  Andesbjergene.  Landsbyen 
Villa  Lipe  ligger  i  små  4000  meters  højde  -  nær  Titicaca- 
søen,  som  er  Sydamerikas  næststørste  sø.  De  fleste,  som 
bor  i  dette  område,  er  bønder,  som  dyrker  korn  og 
kartofler  og  holder  nogle  få  køer,  geder  eller  svin. 

Familien  Layme  Huallpa,  som  Richard  på  9  og  Maria 
på  6  tilhører,  bor  i  Villa  Lipe.  De  og  mange  af  deres 
naboer  er  medlemmer  af  Kirken.  Mange  af  de  andre 
landsbyer  og  byer  i  nærheden  af  Villa  Lipe  har  også 
grene  af  Kirken,  og  kirkebygninger  ses  overalt  i  egnen  i 
en  afstand,  der  gør  det  muligt  for  alle  at  gå  til  kirke. 


Grenen  i  Villa  Lipe  holder  møder  i  en  lille, 
etværelses  stenbygning.  Sollyset  trænger  kun  svagt  ind 
gennem  de  små,  dybtliggende  vinduer,  men  Herrens 
Ånd  stråler  klart  fra  hans  helliges  ansigter. 

Når  vejret  er  godt,  holder  Primary  deres  møder  i  en 
lille,  stenindhegning  nær  bygningen.  Der  er  ikke  noget 
tag,  men  der  er  bænke  langs  alle  væggene,  så  alle 
børnene  sidder  med  ansigtet  ind  mod  hinanden,  når  de 
synger  af  hjertens  lyst.  De  elsker  at  synge!  Salmerne  er 
ikke  blevet  oversat  til  deres  modersmål,  aymara,  så 
børnene  synger  dem  på  spansk.  Sletterne  og  endog  de 
fjerne  bjerge  synes  at  genlyde  af  tonerne,  når  de  synger 
»O  Store  Gud«  (Salmer  og  sange,  nr.  39).  De  kan  alle 


Villa  Lipe  ligger  i  Altiplano  i  Bolivia.  Selv  om  byen 
ligger  i  4000  meters  højde,  hæver  Andesbjergene  sig 
over  dalen. 

Til  venstre:  Børnene  elsker 

at  kigge  på  grisen,  der  boltrer 

sig  på  marken,  der  hvor  Kirkens 

medlemmer  håber  at  kunne  bygge 

deres  nye  kirkebygning.  Til  højre: 

Titicaca-søen  er  den  højstliggende 

sejlbare  sø  i  verden. 


versene  udenad  -  på  spansk.  Indhegningen  kan  være 
hyggelig,  og  nære  venner  og  stenmurene  skærmer  mod 
de  kolde  vinde,  som  ofte  fejer  hen  over  sletterne. 

Børnenes  mødre  samles  under  et  træ  for  at  holde 
hjælpeforeningsmøde.  Mange  af  de  ældre  søstre  i 
grenen  har  aldrig  fået  mulighed  for  at  lære  at  læse,  da 
de  var  unge,  så  en  af  søstrene  læser  skrifterne  for  de 
andre,  især  fra  Mormons  Bog.  For  nogle  er  det  den 
eneste  mulighed  for  at  høre  skrifterne. 

De  unge  piger  mødes  også  udenfor,  mens  brødrene 
i  præstedømmet  mødes  i  den  lille  bygning.  Hvis 
vejret  er  dårligt  samles  hele  grenen  i 
bygningen  og  holder  alle  møder  der. 


Grenen  i  Villa  Lipe  vokser.  Medlemmerne  håber,  at  de 
snart  kan  få  en  ny  kirkebygning.  Først  skal  Kirken  havde 
tilladelse  fra  staten  til  at  købe  jord  og  bygge  en.  Hvis  alt 
går  vel,  skal  den  gris,  der  nu  ligger  i  en  mudderpøl  nær 
den  nuværende  bygning,  snart  finde  sig  et  andet  hjem,  så 
der  kan  blive  plads  til  den  nye  kirkebygning. 

Maria  og  Richard  er  meget  taknemlige  for,  at  de  kan 
gå  i  skole,  men  det  er  ikke  let.  De  taler  ayamara 
derhjemme,  men  i  skolen  undervises  der  på  spansk.  Da 
Maria  begyndte  i  skole  i  år,  var  det  meget  frustrerende 
for  hende  pludselig  at  skulle  lære  og  tale  på  spansk. 
Men  nu  elsker  hun  at  lære  at  skrive,  og  hun  kan  lide  at 
tegne  -  især  tegninger  af  ænder. 


Familien  Lctyme  Huallpa:  (bageste 
række)  Bror  Layme  Huallpa; 
Johnny  på  13;  søster  Layme 
Huallpa;  (forreste  række)  Virginia 
på  11;  Richard  og  Maria.  Fabien 
på  1 9  var  ikke  til  stede. 


Richard  går  nu  i  tredje  klasse.  Han  holder  af  musikti- 
merne, og  lige  nu  er  han  ved  at  lære  at  spille  fløjte  i 
skolen.  Han  synes,  at  de  øvrige  fag  er  meget  sjove,  og  han 
er  meget  flittig,  men  han  ville  hellere  studere  evangeliet. 

Når  børnene  kommer  hjem  fra  skole,  har  de  altid 
pligter  at  udføre.  Richard  hjælper  sin  far  ude  på  marken 
og  røgter  familiens  tre  køer,  mens  de  græsser.  Han 
passer  på,  at  de  ikke  flakker  ud  på  de  støvede  veje,  hvor 
de  kunne  blive  ramt  af  en  bus  eller  en  lastvogn.  Køerne 
betyder  meget  for  familiens  velfærd,  så  Richard  ved,  at 
han  skal  passe  godt  på  dem. 

Maria  hjælper  sin  mor  derhjemme  efter  skoletid. 
Hun  skræller  og  snitter  kartofler,  som  familien  spiser  til 
næsten  alle  måltider.  Kartofler  er  den  vigtigste  afgrøde  i 
Altiplano.  Hun  hjælper  også  Richard  med  at  bære  vand 
ind  fra  brønden.  De  er  taknemlige  for,  at  de  har  en 
brønd  på  grunden,  så  de  ikke  skal  hente  vand  endnu 
længere  væk.  Af  og  til  sender  deres  mor  dem  ind  til 
butikken  i  landsbyen  for  at  købe  brød,  mel,  sukker  eller 
salt  til  familien.  »Somme  tider  vasker  Maria  op,  uden  at 
jeg  har  bedt  om  det,«  siger  hendes  mor.  »Det  betyder 
meget  for  mig.« 

Både  Richard  og  Maria  værdsætter  det  hårde 
arbejde,  som  forældrene  udfører  for  familien:  De  vasker 
tøj,  laver  mad,  dyrker  jorden,  så  de  kan  få  mad,  og 
underviser  dem  i  evangeliet.  Og  selv  om  de  bruger 
meget  tid  på  at  hjælpe  deres  forældre,  så  holder  de  også 
af  at  lege  med  deres  venner.  Maria  leger  med  dukker 
med  sine  veninder.  Hendes  dukke  hedder  Elizabeth. 
Richard  kan  lide  at  spille  kugler  med  sine  venner. 

Foråret  er  familiens  yndlingsårstid,  ligesom  det  er  for 
de  fleste  andre  på  højsletten.  For  så  er  der  masser  af 
frisk  græs  til  dyrene,  og  de  kan  plante  og  høste  frisk 

korn  og  grøntsager  til  deres  egne  måltider.  Når  fami- 
lien har  høstet  deres  kartofler,  sælger  de  nogle  af  dem 
for  at  kunne  købe  andre  slags  mad.  Hvis  de  har  haft 
en  god  høst,  tager  deres  far  dem  endda  med  til  lands- 
byen og  byder  dem  alle  sammen  på  is.  Det  er  noget  af 
det,  som  Maria  holder  mest  af  at  gøre  sammen  med 
sin  far. 

Når  Maria  eller  Richard  har  fødselsdag,  får  de  lov 
at  bestemme,  hvad  familien  skal  have  til  aftensmad 
den  aften.  Maria  beder  altid  om  rissuppe;  Richard 
beder  om  quinoa  (en  slags  kornsuppe) .  Begge  dele  er 
en  dejlig  afveksling  fra  de  kartofler,  de  som  regel  får. 

Richard  og  Maria  er  taknemlige  for,  at  deres  familie 
blev  medlemmer  af  Kirken  for  fire  år  siden.  Richard 
holder  af  at  gå  i  kirke,  fordi  han  ved,  at  han  der  lærer 
at  blive  et  bedre  menneske.  Maria  holder  af  at  komme 
derhen  og  høre  historier  fra  skriften.  Hun  holder  især 
af  historier  om  Jesus  Kristus,  »fordi,«  som  hun  siger, 
»han  gjorde  det  muligt  for  os  at  blive  tilgivet  for  vores 
synder.«  De  kan  begge  lide  at  synge  salmer. 

Inden  børnene  går  i  skole  om  morgen,  holder  fami- 
lien Layme  Huallpa  familiebøn.  Det  er  Marias  yndlings - 
familiestund.  De  beder  for  sig  selv  og  deres  naboer.  Og 
de  beder  for  dyrene,  når  de  er  syge,  at  de  må  blive 
sunde  og  raske,  »Når  jeg  beder,  inden  jeg  går  i  seng  om 
aftenen,«  siger  Maria,  »kan  jeg  føle  min  himmelske 
Faders  omsorg  og  beskyttelse.« 

Richard  beder  ofte  om  hjælp  med  sine  prøver  i 
skolen.  »Jeg  ved,  at  min  himmelske  Fader  hjælper  mig 
med  at  huske  det,  jeg  har  læst,«  forklarer  han. 

»Både  Maria  og  Richard  er  meget  hjælpsomme,« 
siger  deres  far.  »Vi  er  taknemlige  for,  at  de  er  gode  børn, 
og  vi  elsker  dem.«  □ 

Jeg  kan 
tegne  pionerbilleder 

Pat  Kelsey  Graham 

I  de  tomme  felter  tegner  du  det,  som  du  kan  se  i  feltet  ovenover. 
Farvelæg  dine  pionerbilleder,  når  du  har  tegnet  dem. 


■       ■■■■"" 


A  AA 

QDQ     ' 

Q  Q  D 

—      X 


FÆLLESTID 


En  af  Guds  største  gaver 


Ann  Jamison 


»...  dersom  I  vil  betræde  denne  vej  og  modtage  den 
Helligånd,  skal  den  vise  jer  alt,  hvad  I  skal  gøre« 
(2  Nephi  32:5). 

Der  findes  mange  vidunderlige  gaver,  som 
du  kan  modtage,  men  Helligåndens  gave 
er  en  af  Guds  største  gaver.  Vor  himmelske 
Fader  lover  denne  store  gave  til  alle,  som  bliver  døbt  og 
holder  deres  dåbspagt. 

Hvis  du  vil  beholde  en  gave,  som  du  har  fået,  må  du 
passe  godt  på  den.  Sådan  er  det  også  med  Helligåndens 
gave.  Der  er  nogle  vigtige  ting,  som  du  skal  gøre,  hvis 
du  skal  have  Helligånden  som  din  stadige  ledsager. 

Vor  himmelske  Fader  giver  Helligånden  til  dem,  der 
adlyder  ham.  Man  adlyder  ham,  når  man  bliver  døbt. 
Man  adlyder  ham,  når  man  beder  og  studerer  skrifterne. 
Man  adlyder  ham,  når  man  er  venlig,  ærlig,  tålmodig  og 
kærlig.  Man  adlyder  ham,  når  man  husker  hans  Søn, 
Jesus  Kristus.  Når  man  er  lydig,  er  man  værdig  til  hele 
tiden  at  have  Helligånden  hos  sig. 

Hvorfor  er  det  vigtigt  at  have  Helligånden  som 
ledsager?  Helligånden  vejleder  en  og  hjælper  en  til  at 
vælge  det  rette  (se  L&P  11:12-14).  Helligånden  kaldes 
Talsmanden  (se  Joh  14:26).  Han  kan  give  dig  fred  og 
trøst,  når  du  er  ked  af  det  eller  ensom. 

Hvordan  kan  du  vide,  om  du  har  Helligånden  med 
dig?  Når  du  føler  kærlighed  eller  glæde  eller  fred,  når  du 
er  venlig,  så  er  det  Helligåndens  indflydelse,  du  kan 
mærke. 

Nogle  gange  siger  vi,  at  Helligånden  »hvisker«.  Vi 
hører  ham  med  mere  end  vores  ører  -  vi  »hører«  ham 
med  vores  sind  og  hjerte  (se  L&P  8:2). 

Præsident  Ezra  Taft  Benson  (1899-1994)  gav  dig 
dette  gode  råd:  »Bed  din  himmelske  Fader  om  altid  at 

velsigne  dig  med  hans  Ånd  . . .  Helligånden  er  ...  en 
gave  fra  vor  himmelske  Fader  . . .  Han  hvisker  til  dig 
med  en  stille,  sagte  røst,  at  du  skal  gøre  det  rette.  Når 
du  gør  godt,  føler  du  dig  godt  tilpas,  og  det  er 
Helligånden,  der  taler  til  dig«  (»Til  Kirkens  børn«, 
Stjernen,  juli  1989,  s.  8) 

Når  du  er  blevet  døbt  og  bekræftet  og  har  fået 
besked  på  at  modtage  Helligånden,  vil  vor  himmelske 
Fader,  hvis  du  holder  dine  løfter  til  ham,  velsigne  dig 
med  en  af  sine  største  gaver:  Helligåndens  gave. 

Forslag  til  fællestid 

1 .  I  kan  lade  hvert  barn  bruge  denne  måned  på  at  lave  et 
hæfte  med  titlen  »Helligånden  hjælper  mig  med  at  holde  min 
dåbspagt«.  Hjælp  børnene  til  at  identificere  Helligåndens 
tilkendegivelser,  såsom  dem,  der  nævnes  i  Gal  5:22-23. 
Fortæl  om  den  oplevelse,  som  ældste  Robert  D.  Hales  havde 
ved  sin  dåb,  og  som  hjalp  ham  med  at  genkende  Helligåndens 
påvirkning  (se  Liahona,  juli  1999,  s.  37-40).  Hjælp 
børnene  til  at  erkende  deres  egne  oplevelser  med  Helligånden 
og  tal  om,  hvordan  de  oplevelser  kan  hjælpe  dem  til  at  berede 
sig  på  at  indgå  og  holde  dåbspagterne.  Lad  dem  skrive  eller 
tegne  om  disse  oplevelser  til  deres  hæfte.  Fortæl  om  en  ople- 
velse, som  du  har  haft  med  Helligåndens  påvirkning. 

2.  Læs  skriftsteder  om  Helligåndens  egenskaber  og  funk- 
tioner (se  Joh  14:26;  Jakobs  Bog  4:13;  L&P  11:12).  Lav 
nogle  sider  til  hæftet  »Helligånden  hjælper  mig  med  at  holde 
min  dåbspagt«,  hvorpå  du  har  skrevet  disse  egenskaber  og 
funktioner  nederste  på  siderne.  Lad  børnene  skrive  eller 
tegne  noget  på  hver  side,  som  kan  minde  dem  om,  hvordan 
Helligåndens  påvirkning  kan  belære  dem,  lede  dem,  tale 
sandhed  til  dem  og  hjælpe  dem  til  at  tale  sandt.  Syng  en 
salme  eller  en  sang  om  Helligånden.  Husk  at  opmuntre 
børnene  til  at  fortælle  deres  familie,  hvad  de  har  lært.  □ 

Instruktioner 

1.  Fyld  en  skatkiste  med  skritt- 
stedsskarte.  For  at  lære  nogle  af  de 
mange  måder,  hvorpå  Helligånden 
er  en  af  Guds  største  gaver,  skal  du 
slå  nedenstående  skriftsteder  op 
og  udfylde  de  tomme  felter  med 
de  eller  det  rigtige  ord.  Klip  skrift- 
stedsskattene  ud. 

2.  Lim  resten  af  denne  side  på  tykt 
karton,  og  klip  skatkisten  ud. 

3.  Fold  kisten  langs  de  brudte 
linjer,  og  lim  flapperne  fast 
(se  illustrationen). 

4.  Anbring  skriftstedsskattene  i 
skatkisten.  Når  du  finder  en  ny 
skriftstedsskat,  kan  du  lægge  den  i 
din  skatkiste. 


Lim  disse  flapper  på  både  forsiden  og 
bagsiden  af  din  skatkiste. 


o 

□ 
< 


»Sandelig,  sandelig  siger  jeg  dig:  Jeg  vil  give  dig  af 
min  Ånd,  som  kan  oplyse  din  forstand  og  opfylde  din 
sjæl  med « (L&P  11:13). 


». . .  dersom  I  vil  betræde  denne  vej  [dåben]  og 

modtage  den  Helligånd,  skal  den jer  alt, 

hvad  I  skal  gøre«  (2  Nephi  32:5). 


»Men  Talsmanden,  Helligånden . . .  skal 

jer  alt  og  minde  jer  om  alt,  hvad  jeg  har  sagt  til  jer« 
(Joh  14:26). 


»Men  Andens  frugter  er  kærlighed,  glæde, 

,  tålmodighed,  venlighed,  godhed, 

« (Gal  5:22). 


»Forlad  dig  på  den  Ånd,  der  leder  dig  til 

,  ja,  som  får  dig  til  at  handle  retskaffent, 

at  vandre  ydmygt  og  dømme  retfærdigt;  thi  det  er  min 
Ånd«  (L&P  11:12). 


»Og  gennem  den  Helligånds  kraft  kan  I 

sandheden  i  alle  ting« 

(Moroni  10:5). 


FIKTION 


»Min 
fred  giver 
jeg  jer« 


Kaye  Garner 

ILLUSTRERET  AF  MARK  ROBISON 

Christine,«  kaldte  far,  »gider  du  lige  se,  om  morgen- 
avisen er  kommet?« 
Christine  gik  langsomt  ud  til  hoveddøren. 
Hun  stoppede  op  et  øjeblik,  lukkede  øjnene  og 
hviskede:  »Bare  det  er  en  historie  om  et  cirkus  eller  en 
fodboldkamp  på  forsiden.« 

Hun  åbnede  døren  og  kiggede  på  avisen,  som  lå  på 
dørtrinnet.  »Krigen  optrappes«  stod  der  med  kæmpe- 
store, sorte  bogstaver.  Hun  rullede  hurtigt  avisen 
sammen,  så  man  ikke  kunne  se  overskriften,  og  skyndte 
sig  ind  med  den  til  far. 

Den  morgen  skulle  Christines  klasse  tale  om  aktuelle 
begivenheder.  Alle  eleverne  havde  avisartikler  med, 
som  de  læste  op.  Jakob  havde  historien  om  krigen  med. 
Mette  havde  en  artikel  om  en  orkan  med.  Christine 
havde  valgt  en  historie  om  en  hund,  der  kunne  stå  på 
vandski.  Christines  lærer  sagde,  at  en  historie  om  en 
hund  ikke  ligefrem  var  en  aktuel  begivenhed,  men 
Christine  var  ligeglad.  Hele  opslagstavlen  med  nyheder 
var  fyldt  med  artikler  om  krige,  katastrofer  og  forbry- 
delser. Christine  satte  sit  søde  billede  af  hunden  op  et 
sted,  hvor  hun  let  kunne  få  øje  på  den. 

Christine  var  glad  for  at  komme  hjem  fra  skole.  Hun 
læste  sine  lektier  og  hjalp  mor  med  opvasken  efter 
aftensmaden.  Far  bad  hende  fortælle,  hvad  hun  havde 
oplevet  i  løbet  af  dagen,  mens  han  så  TV- Avisen.  Lige 
da  hun  begyndte  at  fortælle  far  om  den  sjove  artikel, 

som  hun  havde  taget  med  i  skole,  viste  fjernsynet 
billeder  af  børn,  der  var  kommet  til  skade  ved  en 
bombeeksplosion. 

Christine  løb  ind  på  sit  værelse  og  lukkede  døren. 
Hun  kastede  sig  på  sengen  og  lagde  puden  over 
hovedet.  Hendes  hals  snørede  sig  sammen,  og  hun 
havde  ondt  i  maven.  Tårerne  trillede  ned  ad  hendes 
kinder. 

Noget  senere  hørte  Christine  et  forsigtigt  bank  på 
døren.  »Må  jeg  komme  ind,  Christine?«  spurgte  mor 
stille. 

»Det  må  du  vel,«  sagde  Christine  ned  i  puden. 

»Hvad  er  der  i  vejen,  lille  skat?  Har  du  haft  en  dårlig 
dag  i  skolen?«  spurgte  mor. 

»Ikke  rigtig,«  mumlede  Christine  gennem  puden. 

»Har  du  lyst  til  at  tale  om,  hvad  det  er,  der  går  dig 
på?  Jeg  kan  komme  tilbage  senere,  hvis  du  gerne  vil 
være  lidt  alene.«  Mor  satte  sig  på  kanten  af  sengen. 

Christine  rullede  om  på  ryggen,  og  puden  gled  ned 
på  gulvet.  Hun  stirrede  op  i  loftet  et  øjeblik,  men  så 
sagde  hun  endelig:  »Mor,  elsker  vor  himmelske  Fader 
alle  lige  meget?« 

»Ja,  han  gør.« 

»Hvorfor  er  der  så  krig,  hvor  folk  bliver  såret  og  dør? 
Hvorfor  er  så  mange  mennesker  i  verden  ulykkelige? 
Hvis  han  elsker  os,  hvorfor  standser  han  så  ikke 
krigene?« 

Mor  tænkte  sig  om  et  øjeblik.  »Det  er  gode 
spørgsmål.  Lad  os  se,  om  vi  kan  finde  nogle  svar.  Kan 
du  huske,  at  vi  til  en  familieaften  for  nogle  måneder 
siden  talte  om  vores  liv,  inden  vi  kom  herned  på  jorden? 
Vi  hørte  om  et  vigtigt  møde,  hvor  vor  himmelske  Fader 
fremlagde  sin  plan  for  os?« 

»Det  kan  jeg  godt  huske,«  sagde  Christine.  »Satan 
ville  tvinge  alle  til  at  vælge  det  rette,  så  vi  alle  kunne 
vende  tilbage  til  vor  himmelske  Fader.« 

»Det  er  rigtigt,«  svarede  mor.  »Hvorfor  var  det  ikke 
en  god  idé?« 

»Fordi  vi  ville  miste  retten  til  selv  at  vælge.« 

»Ja.  Vor  himmelske  Fader  vidste,  at  det  var  bedre  at 
lade  os  vælge  at  følge  hans  bud,  selv  om  han  vidste,  at 
nogle  af  os  ville  vælge  at  være  ulydige,  og  mange  ikke 
ville  være  i  stand  til  at  vende  tilbage  til  ham.  Han 
vidste  også,  at  nogle  mennesker  ville  vælge  at  gøre 
andre  mennesker  fortræd,  selv  gode  mennesker  og  børn. 
Han  vidste,  at  Satan  ville  gøre  alt  for  at  få  os  til  at  gøre 
hinanden  fortræd,  fordi  han  ikke  vil  have,  at  vi  skal 
vende  tilbage  til  vor  himmelske  Fader.  Han  vil  have,  at 
vi  skal  være  ulykkelige,  som  han  er.« 

Christine  rullede  om  på  siden  og  så  på  mor.  Hun 
havde  et  vigtigt  spørgsmål  at  stille,  men  hun  frygtede 
svaret.  »Sæt  der  blev  krig  her?  Jeg  er  bange  for,  at 
nogen  i  vores  familie  ville  blive  såret  eller  slået  ihjel.« 

Mor  holdt  om  Christine.  »Åh,  jeg  ville  ønske,  at 
jeg  kunne  love  dig,  at  der  aldrig  ville  ske  noget 
væmmeligt  med  nogen  af  os.  Der  bliver  måske  aldrig 
krig  her  i  vores  by,  men  efterhånden  som  verden 
bliver  mere  og  mere  ugudelig,  vil  vi  møde  flere  farer 
og  prøvelser.« 

Christine  begyndte  at  græde  igen.  »Jeg  kan  ikke 
holde  det  ud,  mor.  Lige  meget 
hvor  jeg  ser  hen,  så  ser  jeg 

ulykkelige  mennesker.  Jeg  ville  ønske,  at  jeg  var  blevet 
født  i  en  anden  tid.« 

»Der  har  altid  været  lidelse  i  verden,  Christine,  men 
jeg  tror,  jeg  ved,  hvordan  du  har  det.  Det  kan  godt  være 
overvældende  nogle  gange.  Vidste  du,  at  vor  himmelske 
Fader  har  holdt  dig  tilbage,  for  at  du  kunne  komme  ned 
på  jorden  nu?  Du  var  stærk  i  forudtilværelsen,  og  du 
havde  lige  de  egenskaber,  som  vor  himmelske  Fader 
vidste,  at  du  ville  få  brug  for,  hvis  du  skulle  modstå 
fristelser  og  vanskeligheder.« 

»Er  det  rigtigt?«  Christine  tænkte  sig  lidt  om. 
»Hvorfor  er  jeg  så  bange?« 

»Fordi  verden  er  et  uhyggeligt  sted  for  en  11-årig. 
Men  jeg  har  nogle  forslag,  som  jeg  tror  kan  hjælpe  dig. 
For  det  første,  når  du  beder  dine  bønner,  så  bed  om  at 
få  fred  i  hjertet.  Helligånden  kan 

trøste  os  og  få  dig  til  at  føle  dig  bedre  tilpas.  Han  kan 
ikke  ændre  på  det  dårlige,  som  sker,  men  han  kan  gøre 
det  lettere  for  dig  at  tackle  de  problemer.  For  det  andet 
kunne  du  bede  far  om  en  fars  velsignelse.« 

Christine  kunne  huske,  at  hun  havde  haft  det  meget 
bedre,  da  hun  havde  fået  en  fars  velsignelse,  lige  inden 
skolen  begyndte.  »Det  er  en  god  idé.  Jeg  har  det  altid 
bedre  efter  en  velsignelse.« 

»Også  jeg,«  sagde  mor.  »En  anden  ting,  som  kan 
hjælpe  dig,  er  at  se  efter  det  gode.  Vor  himmelske  Fader 
ønsker,  at  vi  skal  være  lykkelige.  Selv  om  vi  lever  i  en 
ugudelig  tid,  kan  vi  godt  finde  glæde.  Du  kan  nyde  at  se 
på  en  smuk  solnedgang  eller  lege  med  din  bror  og  søster. 
Lad  far  og  mig  bekymre  os  for  dig,  i  det  mindste  indtil 
du  bliver  lidt  ældre.« 

»Godt,«  sukkede  Christine  glad.  »Det  er  en  aftale.« 
»Der  er  en  ting  til,  som  jeg  håber  kan  hjælpe  dig, 
men  det  er  en  overraskelse.« 

»Hvornår  finder  jeg  ud  af,  hvad  det  er?«  Christine 
elskede  overraskelser. 

»Giv  mig  et  par  dage,«  svarede  mor  og 
smilede  hemmelighedsfuldt. 
Hele  ugen  gjorde  Christine  sit 
bedste  for  at  gøre,  som  mor  havde 
sagt.  Hun  fik  det  bedre  efter  sin 
fars  velsignelse,  og  hun 
anstrengte  sig  for  at  nyde  hver 
eneste  dag. 
Nogle  dage  senere,  da  hun  kom 
ind  på  sit  værelse  efter  skoletid,  lagde 
hun  mærke  til  noget  nyt.  Lige  der  på 
væggen,  hvor  hun  ville  få  øje  på  det,  når  hun 
vågnede,  hang  et  broderet  billede.  Der  var  fugle  og 
blomster  og  sommerfugle  på  det,  og  lige  i  midten 
stod  Frelserens  ord  fra  Johannes  14:27:  »Fred 
efterlader  jeg  jer,  min  fred  giver  jeg  jer;  jeg  giver 
ikke,  som  verden  giver.  Jeres  hjerte  må  ikke 
forfærdes  og  ikke  være  modløst! «  □ 


GIVER  JEG  JER 

HÅNDKÆRREPIONERER 


Susan  Arrington  Madsen  (En  sand  historie) 


Agnes  Caldwell  mente,  at  hun  havde  verdens 
klogeste  og  dygtigste  mor.  Agnes  vidste,  at 
det  ikke  var  let  for  hendes  mor,  der  var  enke, 
at  opdrage  tre  drenge  og  to  piger  alene. 

Kort  før  Agnes  blev  født,  var  hendes  far,  William 
Caldwell,  forsvundet  ude  på  havet.  Nogle  år 
senere  måtte  hendes  mor  påtage  sig  den 
enorme  opgave  at  føre  familien  sikkert 
fra  Skotland  til  Amerika  og  videre 
gennem  Amerika  til 
Saltsødalen. 

I  1856,  da  Agnes        ^^ 
var  ni  år  gammel, 


gik  hun  og  hendes  familie  om  bord  i  skibet  Thornton 
og  ankom  til  Amerika  syv  uger  senere.  I  Iowa  slut- 
tede de  sig  til  James  G.  Willies  håndkærrekom- 
pagni.  Deres  kompagni  led  meget  på  vej  til  dalen, 
mens  de  skubbede  og  trak  deres  tunge  håndkærrer 
gennem  frygtelige  snestorme  og  isnende  kulde. 
Agnes  vidste,  at  hendes  mors  hårde  arbejde  og 
omhyggelige  planlægning  havde  reddet  deres 
liv  mange  gange. 

En  dag,  hvor  de  ikke  havde  ret 
meget  at  spise,  solgte  Agnes 
mor  et  vattæppe  og  et 
sengetæppe  og  brugte 

pengene  til  at  købe  mad.  Hun  gav  ofte  indianerne 
småting  i  bytte  for  tørret  kød,  som  var  en  stor  hjælp, 
især  da  den  kolde  vind  hylede,  og  de  ikke  kunne 
tænde  ild,  så  de  kunne  tilberede  mad.  Når  vejret  var 
sådan,  gav  hun  hver  af  sine  børn  et  stykke  tørret  kød 
og  lidt  brød.  Nogle  gange  tog  hun  et  stykke  kød  og 
lavede  en  gryderet,  som  hun  jævnede  med  mel  og 
salt.  Det  smagte  godt  på  en  kold  aften! 

Agnes  var  forbløffet  over  at  se,  hvordan  hendes 
mor  formåede  at  bage  ude  på  prærien.  Mor  gravede 
et  hul  i  jorden,  anbragte  maden  i  en  kraftig  jern- 
kedel med  tætsiddende  låg,  som  hun  så  satte  ned  i 
hullet  og  dækkede  med  brændende  bøffelgødning 
eller  små  stykker  træ.  Hun  tilberedte  mange 
måltider  på  den  måde. 


En  dag,  da  håndkærrekompagniet  gjorde  holdt  i 
Laramie  i  Wyoming,  talte  mor  og  nogle  af  de  andre  fra 
kompagniet  med  en  officer  på  fortet.  Hun  ville  bytte 
nogle  smykker  og  sølvskeer  for  mel  og  kød.  Officeren 
sagde,  at  han  ikke  havde  brug  for  sådan  noget,  men 
han  fortalte  hende,  hvor  hun  kunne  gøre  en  bytte- 
handel. Da  mor  var  gået,  sagde  han  til  de  andre,  at  de 
var  tåbelige  at  begive  sig  ud  på  så  farlig  en  rejse.  Han 
forsøgte  at  overtale  nogle  af  dem  til  at  blive  hos  ham  i 
Wyoming,  men  de  insisterede  på,  at  de  ville  være 
sammen  med  de  andre  sidste  dages  hellige  i  Rocky 
Mountains.  Da  mor  vendte  tilbage,  gav  han  dem  en 
stor  saltet  skinke  og  ønskede  dem  god  rejse  til  Utah. 

Agnes  skrev  om  en  begivenhed,  som  fandt  sted,  kort 
før  de  nåede  til 

Saltsødalen:  »Lige  inden  vi  kom  op  i  bjergene,  nåede 
vogne  med  forsyninger  frem  til  os,  og  det  var  en 
lettelse.  De  syge  og  gamle  fik  lov  at  køre,  mens  alle 
raske  måtte  fortsætte  med  at  gå.  Da  vognene  satte  i 
gang,  besluttede  en  del  af  os  børn  at  se,  hvor  længe  vi 
kunne  holde  trit  med  vognene  i  håb  om,  at  de  ville  lade 
os  køre  med.  Det  var  i  hvert  fald,  hvad  jeg  håbede.  En 
efter  en  faldt  de  alle  fra,  indtil  der  til 
sidst  kun  var  mig  tilbage,  så  opsat 
var  jeg  på  at  få  lov  at  køre  med. 

Efter  den  længste  løbetur,  som 
jeg  nogensinde  har  været  ude  på 
både  før  og  siden,  råbte  kusken,  som 
hed  William  Henry  >Heber< 
Kimball,  til  mig:  >Hør,  søs,  vil  du 
gerne  køre  med?<  Jeg  svarede  så 
høfligt  som  muligt:  >Ja  tak.<  Så  tog 
han  fat  i  min  hånd,  mens  han  satte 
gang  i  hestene,  så  jeg  måtte  spæne 
af  sted  på  ben,  der  ikke  syntes  at 
kunne  løbe  længere.  Og  sådan  fortsatte  vi  i 
hvad  der  føltes  som  flere  kilometer.  Det 
eneste,  jeg  kunne  tænke  på  var,  at  han  måtte 
være  den  ondeste  mand  i  verden 
eller  som  jeg  nogensinde  havde 
hørt  om  og  andre  ting  som 
ikke  ville  se  pænt  ud  eller 
som  ikke  burde  lyde  fra 
en,  der  var  så  ung.  Lige 
da  jeg  var  ved  at  bryde 
sammen,  stoppede 


han.  Han  tog  et  tæppe  og  svøbte  mig  i  det  og  lagde 
mig  i  bunden  af  vognen.  Der  lå  jeg  varmt  og  godt.  Her 
fik  jeg  tid  til  at  ombestemme  mig,  hvilket  jeg  gjorde, 
for  jeg  vidste,  at  han  på  denne  måde  havde  reddet  mig 
fra  at  fryse,  når  jeg  blev  lagt  op  i  vognen.« 

Familien  Caldwell  nåede  sikkert  frem  til  Saltsødalen 
den  9.  november  1856.  Agnes  giftede  sig  senere  med 

Chester  Southworth  og  blev  mor  til 
13  børn.  De  boede  i  Dingle  i 
Idaho,  Cardston  i  Alberta  i 
Canada  og  Gridley  i  Californien. 
Da  Agnes  blev  enke,  flyttede  hun 
til  Brigham  City  i  Utah  for  at  være 
tættere  på  nogle  af  sine  børn.  Hun 
døde  den  1 1.  september  1924  i  en 
alder  af  77  år.  □ 

Tilpasset  efter  »Autobiography  of 

Agnes  Caldwell«,  skrevet  efter  et 
interview  foretaget  af  hendes 
datter,  Vera  Southworth  Fife. 

HISTORIER  FRA  DET  NYE  TESTAMENTE 


JOHANNES 
DØBER 

FØDES 


Englen  Gabriel  fortalte  Maria,  at  Elisabeth  skulle  føde 
en  søn.  Maria  og  Elisabeth  var  kusiner. 

Luk  1:36-38 


Maria  tog  hen  for  at  besøge  Elisabeth.  Helligånden  fortalte  Elisabeth,  at  Maria  skulle  blive  mor  til  Jesus  Kristus. 
Maria  og  Elisabeth  blev  fyldt  med  Helligånden,  og  de  takkede  Gud  for,  at  han  havde  velsignet  dem.  Maria  boede  hos 
Elisabeth  i  tre  måneder.  Derefter  tog  hun  hjem  til  Nazaret. 

Luk  1:39-56 

Elisabeths  søn  blev  født.  Hendes  familie  og  venner  var 
glade.  De  troede,  at  barnet  skulle  have  samme  navn 
som  sin  far,  Zakarias.  Men  Elisabeth  sagde,  at  han 
skulle  hedder  Johannes.  Det  overraskede  alle. 

Luk  1:57-61 


Folk  spurgte  Zakarias,  hvad  barnet  skulle  hedde. 
Zakarias  kunne  stadig  ikke  tale,  så  han  skrev: 
»Johannes  er  hans  navn.« 

Luk  1:62- 


-63 


Endelig  kunne  Zakarias  tale.  Han  blev  fyldt  af 
Helligånden.  Han  takkede  Gud  for  barnet,  og  han 
fortalte  folk,  at  Jesus  Kristus  snart  skulle  fødes. 

Luk  1:64,  67,  76 


Johannes  skulle  vokse  op  og  undervise  folket  om  Jesus. 
Han  ville  blive  en  stor  profet. 

Luk  1:67-80 

HISTORIER  FRA  DET  NYE  TESTAMENTE 


JOSEF  OG 

ENGLEN 


Josef  var  en  retskaffen  mand.  Han  og  Marias  skulle 
giftes.  Men  så  opdagede  han,  at  hun  ventede  et  barn. 
Han  vidste  ikke,  hvad  han  skulle  gøre,  for  det  var  ikke 
hans  barn.  Han  mente,  at  han  nok  ikke  skulle  gifte  sig 
med  hende. 

Matt  1:18-19 


En  nat  besøgte  en  engel  Josef  i  en  drøm  og  fortalte 
ham,  at  Marias  barn  var  Guds  Søn.  Englen  sagde,  at 
Josef  skulle  gifte  sig  med  hende  og  give  barnet  navnet 
Jesus.  Jesus  skulle  være  verdens  Frelser. 

Matt  1:20-21 


Josef  adlød  englen  og  giftede  sig  med  Maria. 

Matt  1:24-25 

BESØGSLÆRERINDEBUDSKABET 


» 


ER  I  BEREDT  ... 


« 


N 

Z 
3 


Herren  råder  os  til  at  forberede 
os  på  fremtiden,  både  time- 
ligt og  åndeligt:  »Organiser 
jer,  bered  alt,  hvad  der  behøves« 
(L&P  88:119).  Han  siger:  »...  er  I 
beredt,  behøver  I  ikke  at  frygte« 
(L&P  38:30). 

SELVFORSYNENDE 

Det  forventes,  at  vi  først  og  frem- 
mest klarer  os  med  vore  egne 
ressourcer.  »Vi  lærer  vores  medlemmer 
at  være  selvforsynende,«  bemærkede 
præsident  Gordon  B.  Hinckley.  »Og  vi 
opfordrer  vores  medlemmer  til  at  have 
noget  på  lager,  at  planlægge  ...  og  at 
spare  op  til  dårligere  tider,  hvis  det  er 
muligt.  Katastrofer  rammer  folk,  når 
de  mindst  venter  det,  det  være  sig 
arbejdsløshed,  sygdom  og  den  slags  . . . 
den  enkelte  skal  gøre  alt,  hvad  han 
kan  for  at  klare  sig  selv«  (»Det  er  jo 
ikke  sket  i  en  afkrog,«  Stjernen,  januar 
1997,s.52). 

HVORDAN  FORBEREDER  VI  OS 

Kirken  har  udpeget  seks  områder, 
hvor  vi  bør  være  selvforsynende: 
Uddannelse,  arbejde,  sundhed, 
budget,  forråd  samt  social,  følelses- 
mæssig og  åndelig  styrke. 

En  afvejet  uddannelse,  der  består  af 
både  åndelig  og  timelig  kundskab, 
hjælper  os  til  at  træffe  kloge  beslut- 
ninger og  tjene  vore  medmennesker 
bedre.  En  uddannelse  baner  også 
vejen  for  bedre  ansættelsesmuligheder. 


Et  godt  helbred  er  af  afgørende 
betydning,  hvis  man  skal  sørge  for 
sine  egne  og  sin  families  behov.  For 
at  holde  os  sunde  må  vi  overholde 
visdomsordet,  motionere  regelmæS' 
sigt,  gå  til  lægeundersøgelser,  holde 
os  selv  og  vores  hjem  rent  og  afholde 
os  fra  stoffer  eller  handlinger,  som 
skader  vores  legeme  og  sind. 

For  at  kunne  styre  de  ressourcer, 
som  Herren  har  givet  os  på  bedst 
mulig  made,  må  vi  betale  tiende  og 
offerydelser.  Vi  bør  også  lægge 
budget,  så  vi  kan  undgå  unødig  gæld 
og  lægge  til  side  til  fremtiden.  Vi  bør 
ikke  spilde  det,  vi  har,  hvilket  også 
omfatter  vores  tid. 

Vi  er  blevet  rådet  til  at  oplagre 
mad,  penge  og  tøj  nok  til  de 
nødvendigste  behov.  Et  godt  mål  er 
at  have  et  års  forbrug  af  disse 
nødvendigheder.  I  nogle  lande  er 
det  ulovligt  at  samle  forråd  af  mad, 
og  nogle  medlemmer  har  hverken 
penge  eller  plads  til  et  års  forråd.  I 
sådanne  tilfælde  må  vi  bare  gøre, 
hvad  vi  kan.  Vi  kan  forberede  os 
ved  at  lære  at  fremstille  de  grund- 
læggende fødekilder  og  at  sy  eller 
reparere  tøj. 

Joy  og  Jeff  Young  erfarede  betyd- 
ningen af  at  have  de  nødvendige 
ressourcer,  da  de  måtte  igennem  14 
måneders      arbejds- 
løshed.    »Gennem 
hele    vores    ægte- 
skab,« forklarer  Joy, 


»har  vi  søgt  at  følge  profetens  råd 
om  at  være  beredt  på  det  uventede. 
Vi  havde  opbygget  et  forråd  ...  Jeg 
var  også  taknemlig  for,  at  jeg  havde 
udviklet  mine  evner  som  husmor.« 

Joy  og  Jeff  støttede  hinanden  og 
stolede  meget  på  Herren.  »Jeg  opda- 
gede, at  det  er  umuligt  at  oplagre 
åndelig  styrke,«  siger  Joy.  »Selv  om 
jeg  havde  en  stærk  grundvold  i  evan- 
geliet, måtte  jeg  dagligt  bede  og  læse 
i  skrifterne  for  at  bevare  min  tro« 
(»Surviving  Unemployment,«  Ensign, 
februar  1991,  s.  42,  44). 

Vi  er  bedre  beredt  rent  følelses- 
mæssigt og  socialt,  hvis  vi  har  gode 
forhold  til  familie  og  venner.  Men 
frem  for  alt  bør  vi  have  den  åndelige 
styrke,  som  kommer  af  dagligt  at 
leve  retfærdigt.  Vores  profeter  har 
forsikret  os  om,  »at  et  folk,  der  er 
beredt  ved  lydighed  mod  Guds  bud, 
ikke  behøver  at  frygte«  (Brev  fra  Det 
Første  Præsidentskab,  dateret  24. 
juni  1988).  □ 


SIDSTE  DAGES  HELLIGE  RØSTER 


En  kærlighedsgerning 


Præsident  Gordon  B.  Hinckley  har  ofte  talt     frelsende  ordinance   i  deres   levetid«    (»Den 
om  den  glæde,  som  familier  opnår  gennem     levende  profets  ord,«  Uahona,  juni  2000,  s.  16). 
Jesu  Kristi  evangelium.  Den  glæde  er  ikke  kun     *  I  de  følgende  beretninger  får  vi  et  glimt  af 


for  familier  her  på  jorden.  »Hvilken  vidun 
derlig  åbenbaring  det   dog  er,«   har 
præsident  Hinckley  sagt,  »at  vi  har 
mulighed  for  at  komme  til  Herrens    fø 
hus  og  blive  døbt  for  dem,  der 
ikke    har    fået    udført    denne 


Elias'  ånd 

Marco  Antonio  Panés  Spano 

Der  skete  noget  under  en  lektion 
om  Mormons  Bog  for  mange  år 
siden,  som  fik  stor  betydning  for  mit 
liv.  Vores  lærer,  bror  Fernando 
Aguilar,  fortalte  os  om  noget,  som 
var  sket  for  hans  far,  Santiago 
Aguilar  II,  der  havde  gjort  en  stor 
indsats  for  at  finde  genealogiske 
oplysninger  om  sin  slægt.  Han  havde 
indsendt  mange  navne  fra  familien 
til  ordinancer  i  templet.  Men  i  en 
gren  af  familien  stoppede  alle  oplys- 
ninger ved  hans  bedstemor.  Trods 
mange  rejser  og  vedvarende  slægts- 
forskning havde  han  ikke  været  i 
stand   til   at  finde   de   nødvendige 


den  glæde,  som  opleves  af  dem,  der  har 
modtaget  evangeliets  ordinancer  og 
som    nu    skænker    evangeliets 
velsignelser  til  deres  forfædre. 
Deres  indsats  er  i  sandhed  en 
kærlighedsgerning. 


oplysninger  om  hende.  Men  Ånden 
fortalte  ham,  at  det  var  vigtigt  at 
blive  ved  med  at  søge. 

Bror  Fernando  Aguilar,  der  i  dag 
er  deltidskoordinator  for  Kirkens 
Uddannelsessystem  i  Chile,  erindrer: 
«En  dag  fik  min  far  en  tilskyndelse 
til,  at  han  skulle  vende  tilbage  til  en 
landsby,  der  ligger  90  km  øst  for  byen 
Osorno  -  omtrent  500  km  fra  hans 
hjem  i  Talcahuano  -  skønt  han  for 
nylig  havde  besøgt  vores  familie  der 
og  fået  slægtshis toriske  oplysninger. 
Han  kunne  ikke  se  nogen  grund  til  at 
vende  tilbage,  men  han  kunne  ikke 
ryste  tilskyndelsen  af  sig.  Så  med  en 

bøn  om  vejledning  vendte  han 
tilbage  til  landsbyen.  Da  vores 
slægtninge  så  ham,  blev  de  meget 
forbavsede  over  at  se  ham  igen  så 
hurtigt,  og  de  forsikrede  ham  om,  at 
de  allerede  havde  givet  ham  alle 
de  slægtshistoriske  oplysninger, 
som  de  havde.  Han  forklarede  bare, 
at  han  havde  følt,  at  det  var  vigtigt, 
at  han  vendte  tilbage,  men  han 
vidste  ikke  hvorfor. 

»Men    min    far    tilbragte    den 
følgende  dag  med  at  søge  yderligere 

På  den  tomme  grund  fandt  han 
et  gulnet,  snavset  stykke  papir. 
Det  var  hans  bedsteforældres 
vielsesattest. 


oplysninger  -  uden  held.  Da  han 
efter  en  trættende  dag  var  på  vej 
hen  til  en  onkels  hjem,  følte  han  sig 
tilskyndet  til  at  gå  en  anden  vej. 
Min  far  fulgte  tilskyndelsen,  selv 
om  han  ikke  vidste,  hvor  han  gik 
hen  eller  hvorfor.  Vejen  førte  ham 
til  en  stor,  tom  grund,  som  var  fyldt 
med  skrald,  og  han  følte  en  stærk 
indskydelse  til  at  skrå  over  den 
grund. 

Da  han  var  trådt  ind  på  grunden, 
stoppede  han  pludselig  op  og 
begyndte  at  se  sig  omkring,  idet  han 
søgte  efter  grunden  til  at  befinde  sig 
her,  så  langt  hjemmefra.  Da  han 
kiggede  ned  på  jorden,  fik  han  øje  på 
et  gulnet,  snavset  stykke  papir  og 
samlede  det  op.  Da  han  havde 
børstet  snavset  af  det,  genkendte  han 
det  som  sine  bedsteforældres  vielse- 
sattest, som  indeholdt  de  navne  og 
andre  slægtsoplysninger,  som  han 
havde  ledt  efter.  Denne  attest  var 
den  nøgle,  som  han  behøvede  for  at 
få  udført  tempelordinancer  for  vores 
forfædre.« 

Da  bror  Aguilar  havde  fortalt 
historien,  trak  han  vielsesattesten, 
som  var  beklædt  med  plastic,  op  af 
lommen.  Han  lod  den  gå  rundt,  så  vi 
alle  sammen  kunne  se  den.  Ingen  af 
os  kunne  sige  noget,  vi  var  over- 
mandet af  følelserne. 

Så  bar  han  sit  vidnesbyrd  og 
fortalte  os,  at  Elias'  ånd  stadig 
tilskyndte  hans  familie.  Han  sagde, 
at  Elias'  ånd  gives  til  dem,  der  beder 
om  den,  og  at  vi  skulle  stræbe  oprig- 
tigt efter  at  modtage  den. 


Siden  den  dag  har  jeg  arbejdet 
med  slægtsforskning  og  har  fuldført 
nogle  generationer  af  min  slægtshi- 
storie. Mange  gange  har  jeg  oplevet 
Helligåndens  tilskyndelser  i  mit 
arbejde.  Mine  oplevelser  har  måske 
ikke  været  så  dramatiske,  som  den 
bror  Aguilar  fortalte  om,  men  jeg  har 
erfaret,  at  enhver  af  os  kan  modtage 
Andens  vejledning,  når  vi  søger  efter 
vores  slægt. 

Glæde  ved  livet 

Igor  Burcev 

I  juni  1991  flyttede  min  hustru, 
Alla,  vores  søn,  Alex,  og  jeg 
fra  Hviderusland  i  det  tidligere 
Sovjetunionen  til  Danmark.  Mit 
arbejde  som  narkoselæge  gav  mig  et 
stærkt  ønske  om  at  forbedre  mit 
engelsk,  så  jeg  meldte  mig  til  et 
engelskkursus,  som  blev  afholdt  af  to 
søstermissionærer,  der  tjente  i  Den 
Danske  Mission  af  Jesu  Kristi  Kirke 
af  Sidste  Dages  Hellige. 

Jeg  opdagede  snart,  at  jeg  havde 
lyst  til  at  lære  mere  end  bare  engelsk. 
Jeg  havde  først  hørt  om  Jesus  Kristus, 
da  den  sovjetiske  regering  havde 
ophævet  forbudet  mod  religion 
under  den  forbløffende  periode  i 
Sovjets  historie,  som  blev  kaldt  glas- 
nost. Men  jeg  følte  mig  ikke  tryg  ved 
de  ritualer,  som  udførtes  af  den  der 
fremherskende  kirke,  så  derfor  havde 
jeg  ikke  gjort  mere  ved  sagen. 

Missionærerne  var  anderledes. 
Deres  venlighed  syntes  at  varme  mit 
hjerte,  og  da  de  lærte  os,  at  »menne- 
sket er  til  for  at  kunne  nyde  glæde« 

(2  Nephi  2:25),  begejstredes  jeg  helt 
ind  i  marven  af  mine  knogler.  Jeg 
kunne  kun  huske  to  andre  tilfælde  i 
mit  liv,  hvor  jeg  havde  følt  glæde, 
nemlig  den  dag,  jeg  blev  gift  med 
Alla,  og  den  dag,  hvor  Alex  blev 
født.  Nu  kunne  jeg  faktisk  se  glæden 
stråle  ud  af  ansigtet  på  missio- 
nærerne, mens  de  underviste  mig 
om  evangeliet. 

De  andre  missionærer  og 
medlemmer,  som  Alla  og  jeg  traf, 
bekræftede  vores  første  indtryk. 
»Hvis  så  vidunderlige  mennesker  er 
medlemmer  af  denne  kirke,«  sagde 
jeg  til  Alla,  »så  er  det  her  den  sande 
Kirke!« 

Alla  og  jeg  blev  døbt  i  august 
1991.  Vi  oplevede  den  varme 
følelse  i  hjertet,  som  jo  ledsager 
Helligåndens  gave.  Det  havde  en 
rensende  virkning  på  vores  krop  og 
sjæl,  og  vi  mente  ikke,  at  vi  kunne 
blive  lykkeligere.  Men  vi  tog  fejl. 
Det  var  kun  begyndelsen.  Ved  hvert 
eneste  møde  i  Kirken  vendte  de 
følelser,  som  vi  havde  oplevet  ved 
dåben,  tilbage.  Vi  er  blevet  mere 
rolige,  tålmodige  og  venlige.  Vi 
stræber  efter  at  følge  Jesu  Kristi  fuld- 
komne eksempel,  selv  om  det  til 
tider  kan  være  svært. 

I  juli  1993  blev  Alla,  Alex  og  jeg 
beseglet  til  hinanden  som  familie  i 
templet  i  Stockholm.  Da  vi  knælede 
ved  alteret  i  templet,  omgivet  af 
venner,  deriblandt  Reid  og  Donna 
Johnson,  som  var  tempelpræsi- 
dentpar, fyldtes  vi  atter  af  den  varme, 
vi  havde  oplevet  ved  vores  omven- 


delse.  Vi  havde  været  som  frysende, 
våde,  ynkelige,  fortabte  killinger;  men 
i  Kirken  har  vi  fundet  husly,  varme  og 
næring.  Evangeliet  har  åbnet  vores 
frosne  hjerter  og  lukkede  øjne,  så  vi 
kan  se  sandheden  og  vise  kærlighed. 


Allo  og  jeg  blev  døbt  i  august 
1991,  og  vi  troede  ikke,  at  vi 
kunne  blive  lykkeligere.  Men  det 
var  kun  begyndelsen.  I  juli  1993 
blev  Alla,  Alex  og  jeg  beseglet  til 
hinanden  i  templet  i  Stockholm 


Vi  tilbragte  en  uge  i  templet,  hvor 
vi  udførte  stedfortrædende  arbejde 
blandt  andet  for  Alias  afdøde  bed- 
steforældre, og  vi  erfarede,  at  vi 
stadig  har  meget  arbejde  at  udføre  i 
templet.  Den  glæde,  som  vi  føler  ved 
at  være  medlemmer  af  Kristi  Kirke, 
har  endnu  ikke  toppet.  Desto 
længere  vi  tjener  i  Kirken,  jo  større 
glæde  synes  vi  at  opleve.  Det  har 
været  en  uventet  og  vidunderlig 
overraskelse  at  lære  den  sande 
glæde  at  kende. 

Der  er  nu  gået  en  del  år  siden 
vores  omvendelse,  og  vi  har  oplevet 
mange  vanskeligheder.  Meget  af  den 
styrke,  der  har  løftet  os  over  disse 
vanskeligheder,  er  kommet  fra  det 
eksempel,  som  Kirkens  medlemmer 
viser  -  medlemmer,  der  stræber  efter 
at  følge  Jesu  Kristi  eksempel. 

Da  Herren  åbnede 
mine  øjne 

Tayo  M.  Tuason 

Sikke  en  vidunderlig  historie, 
tænkte  jeg,  da  jeg  holdt  en  pause 
og  kiggede  op  fra  mine  skrifter.  Jeg 
havde  lige  læst  i  Anden  Kongebog 
kapitel  6  om  profeten  Elisa. 

Israel  var  i  krig  mod  aramæerne, 
og  aramæerkongen  sendte  en  hær  til 
byen  Dotan  for  at  fange  Elisa.  Da 
Elisas  tjener  så,  at  Dotan  var 
omringet  af  aramæernes  hær,  råbte 
han:  »Ak,  herre,  hvad  skal  vi  gøre?« 
(vers  15). 

»Frygt  ikke,«  beroligede  Elisa 
ham,  »der  er  flere  på  vores  side  end 
på  deres«  (vers  16).  Elisa  bad  Herren 


om  at  åbne  den  skræmte  tjeners 
øjne.  På  dramatisk  vis  blev  tjenerens 
åndelige  øjne  åbnet,  og  han  så,  at 
bjerget,  som  de  stod  på,  »var  fuldt  af 
ildheste  og  ildvogne«  (vers  17). 

Jeg  understregede  hurtigt  versene. 
Jeg  elskede  denne  beretning  og  blev 
ved  med  at  tænke  på  den.  Faktisk 
håbede  jeg  på  at  opleve  noget 
lignende  selv.  Jeg  var  i  gang  med  at 
udføre  min  slægtsforskning  og  havde 
haft  mange  problemer  med  at  finde 
oplysninger.  De  færreste  af  mine 
slægtninge  kunne  huske  noget  om 
vores  forfædre,  og  mange  af  de 
optegnelser,  som  rummede  oplys- 
ninger om  dåb,  vielser  og  begravelser 
var  blevet  ødelagt  under  bombarde- 
menterne af  Filippinerne  under  den 
anden  verdenskrig. 

Men  jeg  holdt  ud  og  ventede  en 
stor  og  dramatisk  manifestation.  Jeg 
havde  hørt  mange  beretninger  om 
folk,  der  udførte  slægtsforskning  og 
tempelordinancer,  som  fik  guddom- 
melig hjælp  gennem  drømme  eller 
andre  hellige  oplevelser  og  derved 
fandt  de  oplysninger,  de  søgte. 

Men  jeg  havde  ikke  nogen  drama- 
tiske oplevelser,  mens  jeg  granskede 
gamle  optegnelser  og  besøgte  kirke- 
gårde. Jeg  modtog  ingen  drømme. 
Jeg  fik  ingen  besøg  fra  åndever- 
denen. Men  alligevel  blev  der  banet 
vej  for  mig.  Engang  havde  en  anden 
besøgende  efterladt  en  mikrofilm 
fremme  på  det  lokale  slægtshisto- 
riske  bibliotek.  Da  jeg  så  på  den, 
opdagede  jeg,  at  den  indeholdt  en 
folketælling  fra  1900-tallet  fra  min 

hjemby.  Til  min  glæde  opdagede  jeg, 
at  optegnelsen  rummede  lister  over 
hele  familier  med  fødsels-  og  dødsda- 
toer og  stillingsbetegnelser. 

Ved  hjælp  af  denne  mikrofilm 
tilbragte  jeg  flere  uger  med  at  rekon- 
struere slægtsforhold.  Til  sidst  fandt 
jeg  seks  generationer  på  min  fars 
side  af  familien.  Jeg  var  jublende 
lykkelig  og  viste  mit  fund  til  en  af 
mine  slægtninge.  »Du  er  kun  halvt 
så  gammel  som  jeg,«  sagde  hun  for- 
bløffet, »og  du  ved  mere  om  min 
bedstefar,  end  jeg  gør!« 

Men  jeg  stod  over  for  endnu 
en  udfordring,  for  jeg  havde  kun 
få  oplysninger  om  min  mors 
familie.  Hendes  forældre  bor  på  en 
ø  langt  sydpå,  mange  kilometer 
borte,  og  jeg  havde  ikke  råd  til  at 
rejse  derned. 

Så  en  dag  overraskede  min  mor 
mig  ved  at  sige:  »Bedstefar  vil  have, 
at  vi  alle  sammen  skal  komme  hjem 
til  en  familiesammenkomst.« 

»Hvornår?«  spurgte  jeg  glad. 

»Så  hurtigt  som  muligt.« 

Heldigvis  skaffede  vi  penge  nok 
til  vores  flybilletter.  Ved  denne  fami- 
liesammenkomst fik  jeg  indsamlet 
mange  oplysninger  fra  min  mors 
familie,  og  jeg  indsendte  straks  86 
navne  på  mine  forfædre  til  templet 
i  Manila.  Min  samling  af  navne 
er  meget  beskeden  sammenlignet 
med  andres,  men  jeg  var  meget  glad 
for  den. 

En  dejlig  februarmorgen  tog  jeg  til 
templet  i  Manila  og  blev  døbt  for  den 
ene  forfader  efter  den  anden.  Da  jeg 


stod  i  dåbsbassinet,  håbede  jeg  hele 
tiden  på,  at  jeg  ville  kunne  se  mine 
forfædre  eller  høre  deres  stemmer. 
Jeg  vendte  tilbage  til  templet  de 
følgende  dage  for  at  fuldføre 
ordinancerne   og  ventede 


i 


stadig  at  få  en  fantastisk  tilkendegi- 
velse. Jeg  troede  også,  at  jeg  måske 
ville  drømme  om  mine  forfædre. 
Eller  måske  ville  mine  slægtninge, 
som  ikke  var  medlemmer  af  Kirken, 
blive  blødgjort,  så  de  ville  høre  mere 


Jeg  oplevede  ikke  nogen  drama- 
tiske tilkendegivelser,  mens  jeg 
granskede  gamle  optegnelser  og 
besøgte  kirkegårde.  Jeg  havde 
ingen  drømme.  Jeg  fik  ingen 
besøg  fra  åndeverdenen.  Men 
dog  blev  vejen  banet  for  mig. 


om  min  slægtsforskning.  Måske  ville 
de  endda  blive  omvendt. 

Men  intet  af  det  skete.  Dagene 
gik,  som  de  nu  engang  gør.  Jeg  blev 
urolig  og  spurgte  mig  selv:  Hvor  er 
Herrens  velsignelser?  Hvor  er  de  velsig- 
nelser, som  han  har  lovet  dem,  der  er 
med  til  at  forløse  de  døde? 

Jeg  vendte  tilbage  til  templet 
nogle  aftener  senere  for  at  deltage  i 
en  begavelsessession.  Mens  jeg  var 
der,  kiggede  jeg  ned  i  dåbsbassinets 
stille  vand.  Og  pludselig  indså  jeg 
noget,  som  jeg  havde  overset:  Var  det 
privilegium  at  blive  døbt  for  mine 
forfædre  ikke  en  velsignelse  i  sig  selv? 
Jeg  tænkte  på  alle  de  værdifulde 
optegnelser,  som  jeg  havde  fundet 
under  min  slægtsforskning.  Havde 
Herren  ikke  banet  vejen  for  mig?  Havde 
jeg  ikke  været  i  stand  til  at  udføre  meget 
mere,  end  jeg  havde  regnet  med? 

Så  kom  jeg  i  tanke  om  skriftstedet 
fra  Det  Gamle  Testamente.  Elisas 
tjeners  øjne  blev  åbnet,  og  han  så 
Herrens  hærskare.  Herren  åbnede 
mine  øjne  og  gav  mig  en  forståelse  af 
de  velsignelser,  som  jeg  havde 
modtaget.  Da  jeg  forlod  templet  den 
aften,  følte  jeg  kun  taknemlighed. 

Jeg  havde  erfaret,  at  når  vi  åbner 
vores   åndelige   øjne,   så  ser  vi,   at 

velsignelser  ikke  behøver  at  være 
dramatiske.  Vi  ser  og  er  taknem- 
lige for  de  enkle  tilkendegi- 
velser af  Herrens  kærlighed. 
Til  tider  glemmer  jeg  det,  men 
så  opsender  jeg  samme  bøn 
som  Elisa:    »Herre,   åbn  mine 
øjne,  så  jeg  kan  se!«  □ 

Præsident  David  O.  McKay  (1873-1970)  sagde, 
at  vi  har  en  »tosidet  natur  -  den  ene  har  med 
det  jordiske  liv  at  gøre,  den  anden  det  åndelige 
liv,  det,  der  har  med  vores  guddommelige  natur  at  gøre 
. . .  Hvorvidt  et  menneske  forbliver  . . .  tilfreds  med  det 
. . .  som  verden  byder  på  og  giver  efter  for  sine  lyster  og 
lidenskabers  krav  og  glider  længere  og  længere  ned  i 
nydelsens  verden,  eller  hvorvidt  han  ved  selvbeher- 
skelse hæver  sig  mod  intellektuelle,  moralske  og  ånde- 
lige glæder  afhænger  af  de  valg,  som  han  træffer  hver 
dag,  nej,  hver  time  af  sit  liv«  (Conference  Report,  april 
1967,  s.  7). 

Skønt  de  valg,  vi  træffer,  afgør  vores  kurs,  kan  vi 
vælge  at  ændre  kurs  ved  at  omvende  os  fra  vores  synder. 
Når  vi  ændrer  vores  kurs  og  søger  tilgivelse, 
gør  Frelserens  uendelige  forsoning  det  muligt  for  os  at 
føle  fred.  En  læser  fortæller  om,  hvordan  hun  fandt 
Herrens  fred: 

»Jeg  er  en  ung  kvinde  på  17  år.  Jeg  blev  døbt,  da  jeg 
var  11.  Da  jeg  blev  14,  begyndte  jeg  at  gå  ud  med  en 
dreng,  som  ikke  var  medlem  af  Kirken,  og  jeg  blev 
inaktiv.  Jeg  gjorde  noget,  der  var  forkert,  og  jeg  følte  mig 
beskidt.  Jeg  kunne  ikke  tilgive  mig  selv,  og  jeg  troede 
heller  ikke,  at  Herren  kunne  tilgive  mig. 

En  dag  fik  jeg  øje  på  to  missionærer.  Af  en  eller  anden 
grund  følte  jeg  trang  til  at  bede  igen.  Jeg  gik  hjem  og  bad 


vidnesbyrd.  Hans  ord  fyldte  mig  med  et  ønske  om  at  opnå 
et  ægte  vidnesbyrd. 

Mens  jeg  bad,  læste  skrifterne  og  fastede,  fandt  jeg  ud 
af,  at  evangeliet  er  sandt,  og  jeg  fyldtes  med  sorg  over  det, 
som  jeg  havde  gjort.  Jeg  fortalt  min  grenspræsident  det 
hele.  Jeg  skammede  mig  så  meget,  at  det  føltes,  som  om 
mit  hjerte  var  knust.  Han  indkaldte  til  disciplinærråd,  og 
jeg  blev  udelukket  af  fællesskabet. 

En  aften  læste  jeg  om  Almas  omvendelse  i  Alma 
36: 15-21.  Jeg  fik  tårer  i  øjnene.  Jeg  knælede  ned  og  sagde: 
>Herre,  befri  mig  fra  mine  synder,  som  du  gjorde  med  Alma. 
Jeg  ved,  at  du  kan  tilgive  mine  synder  ved  Jesu  Kristi  forso- 
nende blods  kraft.'  I  det  øjeblik  følte  jeg  en  stor  kraft  i  min 
krop.  Midt  i  tårerne  bredte  et  glædessmil  sig  på  mit  ansigt. 
Ligesom  Alma  følte  jeg  overordentlig  stor  glæde. 

Da  jeg  atter  blev  optaget  i  fællesskabet,  kaldte  grens- 
præsidenten  mig  som  sekretær  i  Unge  Piger,  grenens 
musikleder  og  primarylærerinde.  Jeg  ved,  at  Jesus  Kristus 
har  sonet  for  vores  synder  og  ønsker,  at  vi  skal  omvende  os 
og  vende  tilbage  til  ham.«  Q 

Denne  artikel  er  den  første  i  en  ny  serie  i  Liahona.  »Linje 
på  linje«  behandler  nogle  af  evangeliets  grundlæggende 
lærdomme  og  principper.  Hvis  du  kunne  tænke  dig,  at 
Liahona  skulle  behandle  et  bestemt  emne,  eller  hvis  du  har  en 
beretning,  som  du  gerne  vil  dele  med  os,  så  skriv  endelig  til  os. 


til  min  himmelske  Fader.  Så  fandt  jeg  mit  eksemplar  af  Skriv  også,  hvis  du  har  glæde  af  denne  serie.  Lad  os  vide, 
Mormons  Bog  frem  og  begyndte  at  læse.  Den  søndag  hvilke  artikler  i  tidsskriftet,  som  betyder  mest  for  dig.  Se  vores 
gik  jeg  i  kirke  og  hørte  en  af  missionærerne  bære  sit      adresse  og  e-mailadresse  på  side  l . 

Pas  på  fristelsen  til  at  vende  jer  bort  fra 
noget  godt.  Hvis  det  var  rigtigt,  da  I 
bad  angående  det  og  satte  jeres  lid  til 
det,  så  er  det  også  rigtigt  nu. 


» 


Kast  altså  ikke 
jeres  frimodighed 
bort« 


Ældste  Jeffrey  R.  Holland 

De  Tolv  Apostles  Kvorum 

Vi  lærer  noget  af  beretningen  om  profeten  Joseph  Smiths  første 
åbenbaring,  som  næsten  alle  sidste  dages  hellige  har  oplevet 
eller  snart  får  lov  at  opleve.  Det  er  den  enkle  og  meget  alvor- 
lige sandhed,  at  før  store  øjeblikke,  i  særdeleshed  før  store  åndelige 
øjeblikke,  kan  vi  møde  trængsler,  modgang  og  mørke.  Livet  har  nogle 
af  den  slags  øjeblikke  til  os,  og  til  tider  kommer  de,  netop  som  vi 
nærmer  os  en  vigtig  beslutning  eller  et  betydningsfuldt  skridt  i  vort  liv. 
I  den  vidunderlige  beretning,  som  vi  læser  alt  for  sjældent,  sagde 
Joseph,  at  han  knap  var  begyndt  at  bede,  før  han  følte,  at  en  forbløffende 
stærk  magt  greb  ham.  »Tæt  mørke,«  som  han  beskrev  det,  samlede  sig 
om  ham  og  syntes  at  true  med  at  tilintetgøre  ham.  Men  han  opbød  al 
sin  kraft  og  anråbte  Gud  om  at  udfri  ham  af  denne  fjendes  magt,  og  da 
han  gjorde  det,  dalede  en  lyssøjle  lysere  end  middagssolen  langsomt  ned, 
indtil  den  hvilede  på  ham.  I  det  selv  samme  øjeblik  lyssøjlen  viste  sig, 
fandt  han  sig  befriet  fra  den  ødelæggende  kraft,  som  havde  holdt  ham 
fanget.  Det,  der  derefter  fulgte,  er  den  største  åbenbaring,  siden  de  begi- 
venheder, der  udspandt  sig  i  forbindelse  med  korsfæstelsen,  opstan- 
delsen og  Kristi  himmelfart  i  tidernes  midte.  Faderen  og  Sønnen  viste  sig 
for  Joseph  Smith,  og  tidernes  fyldes  uddeling  var  begyndt.1 

De  færreste  af  os  har  brug  for  flere  påmindelser,  end  vi  allerede  har 
fået,  om  at  der  er  en,  som  er  indbegrebet  af  »modsætning  i  alle  ting«, 
at  »en  Guds  engel  faldt  fra  himlen«  og  derved  blev  »ulyksalig  for  evigt«. 
Hvilken  uhyggelig  skæbne!  Fordi  det  er  Lucifers  skæbne,  »søgte  han 
også  at  gøre  den  hele  menneskeslægt  ulykke,«  belærer  Lehis  os  om.2 

DEN  FØRSTE  ÅBENBARING,  AF  LIZ  LEMON;  FOTO:  STEVE  BUNDERSON 


»Ved  at  påkalde  Gud  [fik  Moses  kraft],  og  han 
befalede  og  sagde:  Vig  bort  fra  mig.  Satan! 
thi  denne  ene  Gud,  som  er  herlighedens  Gud,  vit 
jeg  alene  tilbede.« 


Æ 


KAMPEN  FORTSÆTTER 

Man  kunne  skrive  en  hel  artikel  om 

emnet  djævelens  stærke,  forudgående  og 

afventende  modstand  mod  meget  af  det 

gode,  som  Gud  har  i  vente  til  os.  Men  jeg 

vil  gå  videre  fra  den  betragtning  til  en 

anden  sandhed,  som  vi  måske  ikke  så  let 

bemærker.  Det  er  en  lektion,  der  med  et 

udtryk  fra  sportsverden,  lærer  os,  at  »det 

ikke  er  forbi,  før  kampen  er  fløjtet  af«.  Det 

er  en  påmindelse  om,  at  kampen  fortsætter. 

Vi  må  desværre  ikke  tro,  at  Satan  er  slået  efter 

det  første   stærke   gennembrud,   som  på  så 

dramatisk  vis  bragte  os  lyset  og  førte  os  fremad. 

For  at  tydeliggøre  det,  som  jeg  vil  frem  til,  vil 

jeg  citere  endnu  et  skriftsted,  ja,  faktisk  endnu  et 

syn.  Som  I  nok  husker,  begynder  Mose  Bog  med, 

at  han  bliver  ført  op  på  »et  overordentligt 

højt  bjerg«,  hvor,  som  der  står  i  skriften, 

»han  så  Gud  ansigt  til  ansigt  og  talte 


med  ham,  og  Guds  herlighed  var  over  Moses«.  Det,  der 
så  fulgte,  var  det,  der  sker  med  profeter,  der  føres  op  på  et 
højt  bjerg.  Herren  sagde  til  Moses:  »...  jeg  vil  vise  dig 
mine  hænders  gerning  . . .  Og  det  skete,  at  Moses  så  og  . . . 
beskuede  jorden,  ja,  hele  jorden,  og  der  var  ikke  nogen 
del  deraf,  som  han  ikke  så,  thi  han  opfattede  den  ved 
Guds  Ånd.  Han  så  også  dens  indbyggere,  og  der  var  ikke 
en  eneste  sjæl,  som  han  ikke  så.«3 

Det  var  en  fantastisk  oplevelse  set  udfra  enhver  måle- 
stok. Det  er  en  af  historiens  store  åbenbaringer.  Den 
hører  til  blandt  de  største  beretninger,  som  vi  har  om 
nogen  profets  oplevelser  med  Guddommen. 

Men  Moses'  budskab  til  jer  i  dag  er:  Sænk  ikke  para- 
derne. Lad  være  med  at  antage,  at  en  stor  åbenbaring,  et 
vidunderligt,  oplysende  øjeblik  eller  begyndelsen  på  en 
inspireret  vej  er  afslutningen  på  det  hele.  Husk,  det  er 
ikke  forbi,  før  kampen  er  fløjtet  af. 

Det,  der  derefter  overgik  Moses,  efter  at  han  havde 
haft  sin  åbenbaring,  ville  være  fjollet,  hvis  det  ikke  netop 
er  så  farligt  og  typisk.  Lucifer  viser  sig  -  i  et  forsøg  på  at 
fortsætte  sin  modstand,  i  sin  uafvigelige  kamp  for  hele 
tiden  at  slå  til  -  og  råber  i  vrede  og  foragt,  efter  at  Gud 
selv  har  vist  sig  for  profeten:  »Moses  ...  tilbed  mig.« 
Men  den  køber  Moses  ikke.  Han  har  lige  set  den  ægte 
vare,  og  i  sammenligning  med  det  virker  denne  opvisning 
ret  ynkelig. 

». . .  Moses  så  på  Satan  og  sagde:  Hvem  er  du?  . . .  hvor 
er  din  herlighed,  at  jeg  skulle  tilbede  dig? 

Thi  se,  jeg  havde  ikke  kunnet  skue  Gud,  om  ikke  hans 
herlighed  var  kommet  over  mig  . . .  Men  dig  kan  jeg  se 
som  et  naturligt  menneske  . . . 

...  hvor  ellers  er  din  herlighed,  thi  for  mig  er  den 
mørke.  Jeg  kan  skelne  mellem  dig  og  Gud  . . . 

Vig  bort,  Satan;  bedrag  mig  ikke.« 

Skriften  beskriver  så  en  reaktion,  som  er  både  ynkelig 
og  skræmmende: 

»Da  nu  Moses  havde  sagt  disse  ord,  råbte  Satan  med 
høj  røst,  og  rasede  på  jorden  og  befalede  og  sagde:  Jeg  er 
den  Enbårne,  tilbed  mig. 


Og  det  skete,  at  Moses  begyndte  at  frygte  såre,  og  han 
begyndte  at  frygte,  så  han  helvedes  bitterhed.  Ikke  desto 
mindre  fik  han  kraft  og  styrke  ved  at  påkalde  Gud 
[ligesom  Joseph  Smith],  og  han  befalede  og  sagde:  Vig 
bort  fra  mig,  Satan!  thi  denne  ene  Gud,  som  er  herlighe- 
dens Gud,  vil  jeg  alene  tilbede. 

Nu  begyndte  Satan  at  skælve,  og  jorden  rystede  . . . 

Og  det  skete,  at  Satan  begyndte  at  råbe  med  høj  røst, 
med  gråd  og  jammer  og  tænders  gnidsel;  og  han  veg 
endda  bort,«4  altid  for  at  vende  tilbage,  men  altid  for  at 
blive  besejret  af  herlighedens  Gud  -  altid. 

VIG  IKKE  TILBAGE 

Jeg  vil  gerne  opmuntre  enhver  af  os  med  hensyn  til 
den  modstand,  som  så  ofte  følger  efter  at  oplyste  beslut- 
ninger er  blevet  truffet,  efter  stunder  med  åbenbaring  og 
overbevisning,  som  har  givet  os  en  fred  og  en  vished,  som 
vi  aldrig  troede,  at  vi  skulle  miste.  I  sit  brev  til  hebræerne 
opmuntrede  apostlen  Paulus  de  nye  medlemmer,  som  lige 
havde  sluttet  sig  til  Kirken,  og  som  uden  tvivl  havde  haft 
åndelige  oplevelser  og  modtaget  vidnesbyrdets  rene  lys, 
blot  for  at  opdage,  at  deres  trængsler  ikke  var  forbi,  men 
at  nogle  af  dem  først  lige  var  begyndt. 

Paulus  talte  indtrængende  til  disse  nye  medlemmer, 
ligesom  præsident  Gordon  B.  Hinckley  taler  indtrængende 
til  nye  medlemmer  i  dag.  Vi  mindes  om,  at  man  ikke  kan 
lade  sig  rekruttere  til  et  slag  af  så  evigtvarende  betydning 
og  evige  konsekvenser  uden  at  vide,  at  det  bliver  en  kamp 
-  en  god  kamp,  en  sejrrig  kamp,  men  dog  en  kamp.  Paulus 
siger  til  dem,  der  troede,  at  et  nyt  vidnesbyrd,  en  personlig 
overbevisning  og  en  åndelig  dåbsoplevelse  ville  bringe  dem 
uden  for  problemernes  rækkevidde  -  til  disse  siger  han: 
»Husk  den  første  tid,  da  l  efter  at  være  blevet  oplyst  udstod 
megen  kamp  og  lidelse.«  Så  følger  dette  fantastiske  råd, 
som  er  selve  kernen  i  mit  budskab  til  jer: 

»Kast  altså  ikke  jeres  frimodighed  bort,  den  bærer  en  stor 
løn  i  sig. 

For  I  har  brug  for  udholdenhed,  så  I  kan  gøre  Guds 
vilje  og  få  det,  som  han  har  lovet  . . . 

...  men  viger  han  tilbage  fra  det,  har  min  sjæl  ikke 
behag  i  ham. 

Men  vi  hører  ikke  til  dem,  der  viger  tilbage,  så  vi 
fortabes.«5 

I  sidste  dages  hellig  sprogbrug  svarer 
det  til  at  sige:  Selvfølgelig  er  det  hårdt 
-  inden  du  slutter  dig  til  Kirken,  mens 
du  slutter  dig  til  den  og  når  du  har 
sluttet  dig  til  den.  Sådan  har  det  altid 
været,  siger  Paulus,  men  vig  ikke 
tilbage.  Gå  ikke  i  panik  eller  flygt.  Kast 
ikke  frimodigheden  bort.  Glem  ikke 
det,  du  engang  følte.  Mistro  ikke  de 
oplevelser,  du  har  haft.  Den  udhol- 
denhed var  det,  der  reddede  Moses  og 
Joseph  Smith,  da  den  onde  angreb 
dem,  og  det  er  det,  der  vil  redde  jer. 

Jeg  vil  tro,  at  enhver  hjemvendt 
missionær  og  sandsynligvis  enhver,  der 
er  omvendt  til  Kirken,  som  læser  disse 
ord,  ved  præcis,  hvad  jeg  taler  om. 
Aflyste  undervisnings  aftaler,  eksem- 
plarer af  Mormons  Bog,  der  er  sat 
uden  for  i  en  plasticpose,  dåbsdatoer, 
der  ikke  blev  til  noget.  Og  sådan 
fortsætter  det  gennem  undervisnings- 
perioden, gennem  forpligtelser  og  dåben,  gennem  de 
første  uger  og  måneder  i  Kirken,  og  mere  eller  mindre 
altid  -  i  det  mindste  ville  den  onde  blive  ved  altid,  hvis 
han  mente  at  se  en  svækkelse  i  din  beslutsomhed,  en 
revne  i  din  rustning. 

Denne  modgang  dukker  op  næsten  overalt,  hvor  der 
er  sket  noget  godt.  Det  kan  ske,  når  man  er  i  gang  med 
sin  uddannelse.  Den  kan  slå  til  efter  din  første  måned  i 
missionsmarken.  Den  slår  helt  sikkert  til  i  kærlighed  og  i 
ægteskabet.  Den  kan  dukke  op  i  situationer,  der  har  med 
familie,  Kirke,  kaldelse  eller  karriere  at  gøre. 

Når  der  skal  træffes  en  vigtig  beslutning,  er  der  mange 
overvejelser  at  gøre  sig,  men  når  man  engang  er  blevet 


oplyst,  skal  man  vare  sig  for  fristelsen  til  at  vige  tilbage 
fra  noget  godt.  Hvis  det  var  rigtigt,  da  I  bad  angående 
det  og  satte  jeres  lid  til  det,  så  er  det  også  rigtigt  nu.  Giv 
ikke  op,  når  presset  øges.  Giv  slet  ikke  efter  for  det 
væsen,  som  er  opsat  på  at  knuse  jeres 
lykke.  Se  tvivlen  i  øjnene.  Lær  at  styre 
jeres  frygt.  »Kast  altså  ikke  jeres  frimo- 
dighed bort.«  Hold  kursen  og  se  livets 
skønhed  udbrede  sig  for  jeres  blik. 


I  sit  brev  til  hebræerne 

opmuntrede  apostlen 

Paulus  de  nye  medlemmer, 

som  uden  tvivl  havde  haft 

åndelige  oplevelser,  blot  for 

siden  at  opdage,  at  deres 

trængsler  ikke  var  endt, 

men  nogle  af  dem  skulle 

først  lige  til  at  begynde. 


ÅBENBARINGENS  ÅND 

Som  en  hjælp  til  at  finde  vej 
gennem  disse  oplevelser,  disse  vigtige 
tidspunkter  i  vores  liv,  vil  jeg  trække  på 
et  andet  skriftsted  om  Moses.  Det  blev 
givet  i  denne  uddelings  første  dage,  da 
der  var  brug  for  åbenbaring,  da  en 
korrekt  kurs  skulle  fastlægges  og  fast- 
holdes. 

De  fleste  sidste  dages  hellige  kender 
formlen  for  åbenbaring,  som  findes  i 
afsnit  9  i  Lære  og  Pagter  -  de  vers,  der 
taler  om  at  udtænke  det  i  sit  sind  og 
om  Herrens  løfte  om  at  be-  eller 
afkræfte  det.  Det,  som  de  færreste  af  os 
læser  i  forbindelse  med  dette,  er  det 
afsnit,  som  går  forud,  nemlig  afsnit  8. 

I  den  åbenbaring  har  Herren  sagt:  »Ja,  se,  jeg  vil  tale  til 
dig  i  din  sjæl  og  i  dit  hjerte  gennem  den  Helligånd,  der 
skal  komme  over  dig,  og  som  skal  bo  i  dit  hjerte.«  Jeg 
elsker  den  kombination  af  sind  og  hjerte.  Gud  vil  under- 
vise os  med  fornuft  og  åbenbaring  -  kombinationen  af 
sind  og  hjerte  -  gennem  Helligånden.  »Se,«  fortsætter 
han,  »dette  er  åbenbaringens  And,  den  And,  ved  hvilken 
Moses  førte  Israels  børn  gennem  Det  Røde  Hav  på  tør  bund.  «6 
Hvorfor  bruger  Herren  overgangen  over  Det  Røde 
Hav  som  et  klassisk  eksempel  på  »åbenbaringens  Ånd«? 
Hvorfor  anvendte  han  ikke  den  første  åbenbaring?  Eller 
det  eksempel  fra  Mose  Bog,   som  vi  lige  har  brugt? 

Eller  Jareds  broders  syn?  Tja,  han  kunne  have  brugt  et 
hvilket  som  helst  af  dem,  men  det  gjorde  han  ikke.  Her 
havde  han  en  anden  hensigt  i  tankerne. 

Vi  betragter  som  regel  åbenbaring  som  en  strøm  af 
oplysninger.  Men  det  er  for  snæver  en  definition  på  åben- 
baring. Tillad  mig  at  forklare,  hvordan  afsnit  8  øger  vores 
forståelse,  især  i  lyset  af  den  »kamp  og  lidelse«,  som  vi 
har  drøftet. 

Åbenbaringer  er  næsten  altid  kommet  som  svar  på  et 
spørgsmål,  som  regel  et  vigtigt  spørgsmål.  I  sager  af 
stor  betydning  er  det  næppe  sandsynligt,  at  I 
modtager  dem,  medmindre  I  ønsker  dem  brændende, 
trofast  og  ydmygt. 


SPØRGSMÅL  GÅR  OFTE  FORUD  FOR  ÅBENBARING 

For  det  første  er  åbenbaringer  næsten  altid  kommet 
som  svar  på  et  spørgsmål,  som  regel  et  vigtigt  spørgsmål 
-  ikke  altid,  men  for  det  meste.  Set  i  det  lys  bringer  åben- 
baring oplysninger,  men  det  er  oplysninger,  som  er 
bydende  nødvendige,  særlige  oplysninger.  Moses'  udfor- 
dring bestod  i  at  finde  ud  af,  hvordan  han  skulle  føre  sig 
selv  og  israelitterne  ud  af  den  frygtelige  kattepine,  de  stod 
i.  Han  havde  brug  for  oplysninger,  som  kunne  vise  ham, 
hvad  han  skulle  gøre,  men  det  var  ikke  noget  ligegyldigt, 
han  bad  om.  Det  var  bogstavelig  talt  et  spørgsmål  om  liv 
og  død  i  dette  tilfælde. 

I  får  også  brug  for  oplysninger,  men  i  sager  af  stor 
betydning  er  det  næppe  sandsynligt,  at  I  modtager  dem, 


medmindre  I  ønsker  dem  brændende,  trofast  og  ydmygt. 
Moroni  kalder  det  at  søge  med  »fast  forsæt«.7  Hvis  I  kan 
søge  på  den  måde  og  forblive  i  den  tilstand,  vil  den  onde 
ikke  kunne  stille  meget  op,  som  vil  kunne  lokke  jer  væk 
fra  retfærdighedens  vej.  I  vil  kunne 
holde  ud,  trods  alle  angreb  og  lidelser, 
fordi  I  har  betalt  prisen  for  ægte  over- 
bevisning. 

Ligesom  i  tilfældet  med  Moses'  syn 
kan  der  bagefter  opstå  tvivl  og  forvir- 
ring, men  det  vil  blegne,  når  I  sammen- 
ligner det  med  den  ægte  vare.  Husk  på 
den  ægte  vare.  Husk  på,  hvor  inderligt  I 
har  haft  brug  for  hjælp  før  i  tiden  og 
fået  den.  Det  Røde  Hav  åbner  sig  for 
den,  der  oprigtigt  søger  åbenbaring. 
Djævelen  har  magt  til  at  spærre  vejen, 
at  samle  faraos  styrker  og  genere  os 
helt  hen  til  vandkanten,  men  han  kan 
ikke  efterligne  den  ægte  vare.  Han  kan 
ikke  sejre,  hvis  vi  ønsker  det  ander- 
ledes. Hvis  vi  opbyder  al  vor  kraft,  vil 
lyset  vende  tilbage,  mørket  må  atter 
vige,  og  vi  vil  være  i  sikkerhed.  Det  er 
den  første  lektie,  vi  kan  drage  af  over- 
gangen over  Det  Røde  Hav  ved  åben- 
baringens Ånd. 

FRYGT  IKKE 

Lektie  nummer  to  knytter  sig  til  den.  Det  er  den 
kendsgerning,  at  når  det  gælder  processen  for  åbenbaring 
og  vigtige  beslutninger,  spiller  frygten  en  nedbrydende, 
ja,  til  tider  handlingslammende  rolle.  Til  Oliver  Cowdery, 
der  gik  glip  af  sit  livs  chance,  fordi  han  ikke  greb 
chancen,  mens  den  var  der,  sagde  Herren:  »...  du  ... 
vedblev  [ikke],  som  du  havde  begyndt.«  Lyder  det 
bekendt  for  dem,  der  er  blevet  oplyst,  men  som  siden  er 
bukket  under  for  frygt  og  tvivl?  »...  dog  er  det  ikke 
formålstjenligt,  at  du  oversætter  nu,«  sagde  Herren  i  en 


Når  I  har  modtaget 
budskabet,  når  I  har  betalt 

prisen  for  at  føle  hans 

kærlighed  og  høre  Herrens 

ord,  så  gå  fremad.  Frygt 

ikke,  tøv  ikke,  knib  ikke 

udenom,  muk  ikke. 


tone,  der  må  have  gjort  Oliver  bedrøvet.  »Se,  det  var 
formålstjenligt,  da  du  begyndte,  men  du  frygtede,  og  tiden 
er  forpasset,  og  det  er  ikke  mere  formålstjenligt.«8 

Alle  løber  en  risiko  for  at  blive  bange.  Et  kort 
øjeblik  under  Moses'  konfrontation 
med  djævelen,  »begyndte  [han]  at 
frygte  såre,  og  da  han  begyndte  at 
frygte,  så  han  helvedes  bitterhed.«9  Det 
er  på  det  tidspunkt,  man  ser  det  -  når 
man  er  bange. 

Det  var  lige  netop  det  problem,  som 
israelitterne  stod  over  for  ved  bredden 
af  Det  Røde  Hav,  og  det  har  altaf- 
gørende betydning  for  jeres  beslutning 
om  at  holde  fast,  når  I  engang  er  blevet 
oplyst.  Skriften  siger:  »Farao  kom 
nærmere,  og  da  israelitterne  fik  øje  på 
egypterne  og  så,  at  de  var  på  vej  efter 
dem,  blev  de  meget  bange.«  Nogle 
(som  dem  Paulus  beskrev  tidligere) 
sagde  noget  i  stil  med  dette:  »Lad  os 
vende  om.  Det  er  ikke  det  værd.  Vi  må 
have  taget  fejl.  Det  var  sikkert  ikke  den 
rette  ånd,  der  sagde,  at  vi  skulle  forlade 
Egypten.«  Det,  de  faktisk  sagde  til 
Moses,  var:  »Hvad  er  det,  du  har  gjort 
imod  os  ved  at  føre  os  ud  af  Egypten?  ...  Vi  vil  hellere 
trælle  for  egypterne  end  dø  i  ørkenen.«10  Og  her  må  jeg 
spørge:  »Hvad  med  det,  der  allerede  var  sket?  Hvad  med 
de  mirakler,  der  førte  jer  herud?  Hvad  med  frøerne  og 
myggene?  Hvad  med  staven  og  slangen,  floden  og  blodet? 
Hvad  med  haglene,  græshopperne,  ilden  og  de  førstefødte 
sønner?« 

Hvor  glemmer  vi  dog  hurtigt.  Det  ville  ikke  have  været 
bedre  at  blive  og  trælle  for  egypterne,  og  det  er  ikke  bedre 
at  blive  uden  for  Kirken,  eller  at  udskyde  ægteskabet,  eller 
at  afvise  en  missionærkaldelse  eller  en  anden  kaldelse  i 
Kirken  og  så  videre  og  så  videre.  Selvfølgelig  bliver  vores 
tro  sat  på  prøve,  mens  vi  kæmper  med  tvivl  og  frygt.  Nogle 

dage  føres  vi  mirakuløst  ud  af  Egypten  -  tilsyneladende 
frie,  tilsyneladende  på  vej  -  blot  for  at  støde  på  endnu  en 
hindring,  som  alt  det  vand,  der  ligger  foran  os.  Det  er  i  de 
situationer,  at  vi  må  modstå  fristelsen  til  at  gå  i  panik  og 
give  op.  Det  er  i  de  situationer,  at  frygt  vil  være  djævelens 
stærkeste  våben  imod  os. 

»Men  Moses  sagde  til  folket:  >I  skal  ikke  være  bange! 
Stil  jer  op  og  se,  hvordan  Herren  frelser  jer  ...  Herren 
vil  føre  krig  for  jer.<«  Som  svar  sagde  den  store 
Jahve  til  Moses:  »Sig  til  israelit- 
terne, at  de  skal  bryde  op.« 
Det  er  den  anden 
lektie  vi  kan  drage 


angående  åbenbaringens  Ånd.  Når  I  har  modtaget 
budskabet,  når  I  har  betalt  prisen  for  at  føle  hans 
kærlighed  og  høre  Herrens  ord,  så  gå  fremad.  Frygt  ikke, 
tøv  ikke,  knib  ikke  udenom,  muk  ikke.  Måske  må  I,  som 
Alma  på  vej  til  Ammonihah12,  finde  en  rute,  der  fører  en 
usædvanlig  vej,  men  det  er  jo  netop  det,  som  Herren  her 
gør  for  israelitterne.  Ingen  havde  nogensinde  før  krydset 
Det  Røde  Hav  på  denne  måde,  men  hvad  så?  En  gang 
skal  jo  være  den  første.  Med  åbenbaringens  Ånd  kan  I 

»Men  Moses  sagde  til  folket:  >/  skal  ikke  være  bange! 
Stil  jer  op  og  se,  hvordan  Herren  frelser  jer  ...  Herren 
vil  føre  krig  for  jer.<« 


feje  jeres  frygt  bort  og  vade  ud  med  begge  ben.  Som 
Joseph  Smith  sagde:  »Brødre  [og  søstre],  skal  vi  ikke  gå 
fremad  for  denne  store  sag?  Gå  fremad  og  ikke  tilbage. 
Frisk  mod,  brødre,  og  fremad  til  sejr!«13 

GUD  VIL  HJÆLPE  OS 

Den  tredje  lektie,  som  vi  kan  drage  af  Herrens  åben- 
barings Ånd  i  forbindelse  med  overgangen  over  Det 
Røde  Hav,  er,  at  sammen  med  den  oplysende  åbenba- 
ring, som  viser  os  på  vej  mod  en  retfærdige  hensigt  eller 
pligt,  vil  Gud  også  give  os  midlerne  og  kraften  til  at 
opnå  den  hensigt.  Stol  på  den  evige  sandhed.  Hvis  Gud 
har  sagt  dig,  at  noget  er  rigtigt,  hvis  noget  virkelig  er 
sandt  for  dig,  så  vil  han  gøre  det  muligt  for  dig  at  opnå 
det.  Det  gælder  både  i  forbindelse  med  at  blive  medlem 
af  Kirken  eller  at  opdrage  børn,  at  drage  på  mission, 
eller  hundredvis  af  andre  værdige  mål  her  i  tilværelsen. 
Husk  på,  hvad  Frelseren  sagde  til  profeten  Joseph  Smith 
i  den  hellige  lund.  Hvad  var  problemet  i  1820?  Hvorfor 
måtte  Joseph  ikke  slutte  sig  til  nogle  af  de  andre  kirker? 
Det  var  til  dels,  fordi  de  »lærer  sådanne  lærdomme,  som 
er  menneskebud  og  har  gudfrygtighedens  skin,  men 
fornægter  dens  kraft.«14  Guds  nåde  er  tilstrækkelig! 
Igen  og  igen  fortalte  Herren  Joseph,  at  ligesom  i  gamle 
dage  ville  Israel  »blive  ført  ud  af  trældom  med  magt  og 
ved  en  udstrakt  arm  . . .  Vær  derfor  ikke  forsagt  . . .  Mine 
engle  skal  gå  foran  jer,  og  ligeså  jeg,  og  med  tiden  skal  I 
eje  det  velsignede  land.«15 

Hvilket  velsignet  land?  Jeres  velsignede  land.  Jeres 
forjættede  land.  Jeres  Ny  Jerusalem.  Jeres  eget  lille  land, 
der  flyder  med  mælk  og  honning.  Jeres  fremtid.  Jeres 
drømme.  Jeres  skæbne.  Jeg  tror,  at  på  vores  egen  indivi- 
duelle måde  fører  Gud  os  ud  i  lunden  eller  op  på  bjerget 
eller  til  templet  og  der  viser  os  hans  vidunderlige  plan 
med  os.  Vi  ser  det  måske  ikke  så  tydeligt  som  Moses  eller 
Nephi  eller  Jareds  broder  gjorde,  men  vi  ser  så  meget, 
som  vi  har  brug  for  at  se  for  at  kende  Herrens  vilje  med 
os  og  vide,  at  han  elsker  os  mere  end  dødelige  kan  fatte. 
Jeg  tror  også,  at  djævelen  og  hans  ynkelige,  beregnende 
følgesvende  gør  deres  for  at  modvirke  sådanne  oplevelser 

og  derpå  formørke  dem,  efter  at  de  har  fundet  sted.  Men 
sådan  virker  evangeliet  ikke.  Og  sådan  går  det  ikke  med 
en  sidste  dages  hellig,  der  gør  krav  på  en  af  genoprettel- 
sens grundlæggende  principper,  nemlig  åbenbaringens 
Ånd.  Kampen  mod  mørket  og  fortvivlelsen  og  bønnen 
om  lys  indvarslede  denne  uddeling.  Det  er  det,  der  holder 
den  i  gang,  og  det  er  det,  der  vil  holde  jer  i  gang.  Jeg  siger 
som  Paulus: 

»Kast  altså  ikke  jeres  frimodighed  bort,  den  bærer  en 
stor  løn  i  sig. 

For  I  har  brug  for  udholdenhed,  så  I  kan  gøre  Guds 
vilje  og  få  det,  som  han  har  lovet.«16 

Jeg  erkender,  at  der  er  modgang  og  trængsler,  men  jeg 
bærer  vidnesbyrd  om  Guds  herlighed,  om  Guds  Søn,  vor 
Forløser,  om  lys  og  håb  og  en  strålende  fremtid.  Jeg  lover 
jer,  at  Gud  lever  og  elsker  jer,  hver  enkelt  af  jer,  og  at  han 
har  sat  begrænsninger  for  mørkets  magter.  Jeg  vidner  om, 
at  Jesus  er  Kristus,  der  sejrede  over  død  og  helvede  og 
den  faldne  engel,  der  hersker  der.  Jesu  Kristi  evangelium 
er  sandt,  og  det  er  blevet  gengivet. 

»Frygt  ikke.«  Og  selv  når  det  andet,  tredje  og  fjerde 
nederlag  kommer,  så  »skal  [I]  ikke  være  bange!  ... 
Herren  vil  føre  krig  for  jer.«17  »Kast  altså  ikke  jeres 
frimodighed  bort.«  □ 

Tilpasset  efter  en  tale  på  Brigham  Young  University  den  2.  marts  1999. 

NOTER 

1.  Se  JS-H  1:15-17. 

2.  Se  2  Nephi  2:11,  17-18. 

3.  Moses  1:1-2,4,8,27-28. 

4.  Moses  1:12-16,  19-22. 

5.  Hebr  10:32,  35-36,  38-39;  fremhævelse  tilføjet. 

6.  L&P  8:2-3;  fremhævelse  tilføjet. 

7.  Moroni  10:4. 

8.  L&P  9:5,  10,  11;  fremhævelse  tilføjet. 

9.  Moses  1:20. 

10.  2  Mos  14:10-12. 

11.  2  Mos  14:13-15;  fremhævelse  tilføjet. 

12.  Se  Alma  8:18. 

13.  L&P  128:22. 

14.  JS-H  1:19. 

15.  L&P  103:17,  19-20. 

16.  Hebr  10:35-36. 

17.  2  Mos  14:13-14. 

m        #vis  du  åbner  Anna  Sterligovas  eksemplar  af 
m       ~m  Mormons  Bog,  får  du  dig  en  overraskelse.  Den 
JL    J-  er  fuld  af  farverige  illustrationer,  som  hun  selv 
har  lavet. 

Anna  er  15  år  og  kunststuderende  i  Moskva  i 
Rusland.  Hun  ville  gerne  nedfælde  nogle  af  sine  egne 
følelser  og  reaktioner  med  hensyn  til  Mormons  Bog, 
mens  hun  studerede  i  den.  Så  ud  over  at  understrege, 
krydshenvise  og  skrive  noter  i  margin,  når  hun  læste  om 
begivenheder  i  skriften,  som  betød  noget  for  hende,  så 
illustrerede  hun  det  også. 

»Det  gjorde  historierne  levende  for  mig,«  forklarer  hun. 

BÆR  VIDNESBYRD 

Historierne  stod  selvfølgelig  allerede  meget  levende  for 
hende.  Anna  elsker  Mormons  Bog.  Hun  studerer  den  på 
egen  hånd  og  til  familie  aften,  læser  i  den  ved  møderne  i 
grenen  i  Pokrovskij  og  kan  mesterskriftsteder  udenad  i 
seminar.  Hun  holder  især  meget  af  at  bære  vidnesbyrd  om 
dem  for  sine  venner. 

Og  det  er  her  Zenaida  Akimova  kommer  ind.  Zenaida, 
som  er  en  ældre  kvinde,  der  bor  i  nabolaget,  var  veninde 
med  Annas  mor,  Alla,  og  blev  hurtigt  ven  af  hele  familien 
(som  også  består  af  Annas  far,  Konstantin,  og  hendes  bror, 
Aleksander,  der  også  kaldes  Sasha).  Zenaida  vidste,  at  de 
var  medlemmer  af  Jesu  Kristi  Kirke  af  Sidste  Dages  Hellige, 
men  hun  var  ikke  sikker  på,  hvad  de  mente  med  det. 

»Lær  mere  om  det,«  sagde  Anna,  »så  vil  du  se,  hvad 
vi  mener.« 


EKSEMPLETS  MAGT 

Zenaida  tænkte  over,  hvad  hun  allerede  vidste. 
For  eksempel  at  denne  familie  behandlede  hinanden 
godt. 

»De  var  altid  venlige  og  høflige  over  for  hinanden,« 
siger  hun.  »Men  vigtigst  af  alt  kunne  man  se,  at  de 
virkelig  holdt  af  hinanden.« 

Hun  vidste  -  og  havde  personligt  oplevet  -  hvor 
meget  Kirken  betød  for  dem.  Hun  kendte  til  slægts- 
historie, fordi  Alla  havde  fortalt  hende  om 
de   hundredvis    af  navne,   hun   havde 
fundet  frem  til.  Hun  vidste,  at  familien 
Sterligov  besøgte  et  helligt  sted,  som 
de    kaldte    templet.    Hun   vidste,    at 
Konstantin    tjente    som   præsident   for 
Moskva  Østlige  Distrikt  i  Rusland. 

Snart   begyndte    Zenaida    at   blive 
undervist    af  missionærerne,    bede    og 
komme  i  Kirke.  Hun  stillede  flere  og  flere 
spørgsmål  og  fik  flere  og  flere  svar.  Til  dels 
på  grund  af  Annas  konstante  bemærkninger  om 
Mormons  Bog  længtes  Zenaida  efter  at  læse  og 
forstå  det  hellige  skrift. 

Men  der  var  et  problem.  Zenaida  er  faktisk 
blind.  Hun  kan  ikke  se  godt  nok  til  at  læse. 
Hun  kan  ikke  læse  blindeskrift,  og  selv  om 
hun    kunne,    så    findes    der    ikke    nogen 
blindeskrift   udgave   af  Mormons    Bog   på 
russisk. 

det  var  den  indbydelse. 


som  Anna  gav  sin  blinde 
veninde.  Og  indbydelsen 
bar  frugt. 

En  almindelig  båndoptager  er  måske  ikke  lige  det, 
man  umiddelbart  forbinder  med  mirakler,  men  de 
bånd,  som  den  afspillede  for  Annas  veninde  Zenaida 
Akimova  gav  hende  et  nyt  syn  på  tilværelsen. 

ANNA  OG  PLANEN 

Så  Anna  og  Alla  udtænkte  en  plan.  Hver  aften  læste 
de  højt  og  optog  flere  kapitler  af  Mormons  Bog  på  bånd. 
Den  følgende  morgen  gav  de  båndene  til  Zenaida.  Hun 
blev  begejstret,  da  hun  hørte  om  Lehi,  Nephi  og  andre 
profeter.  Bånd  for  bånd,  uge  for  uge  blev  hendes  vidnes- 
byrd stærkere  og  stærkere.  Ligesom  de  farverige  billeder  i 
Annas  eksempler  af  Mormons  Bog,  blev  de  nu  også 
levende  i  Zenaidas  sind. 

Når  Anna  havde  travlt,  indtalte  Alla  båndene.  Når 
Alla  havde  travlt,  indtalte  Anna  dem.  Til  tider  var  det 
Sasha  eller  præsident  Sterligov,  der  læste  højt  for  bånd- 
optageren. Men  hver  dag,  vers  for  vers,  kapitel  for 
kapitel,  blev  båndene  indtalt. 

»Jeg  ville  have,  at  søster  Akimova  skulle  have  den 
samme  oplevelse  med  Mormons  Bog,  som  jeg  selv  havde 
haft,«  forklarer  Anna.  »Første  gang  ældsterne  viste  mig 
bogen,  vidste  jeg,  at  den  var  sand.  Jeg  havde  ingen 


problemer  med  at  tro  på  den,  ingen  tvivl 

overhovedet.   Så  det  faldt  mig  let  at 

fortælle  hende,  hvad  jeg  følte  for  den,  og 

let  for  mig  at  indtale  den  for  hende,  for 

jeg  læser  jo  i  den  hver  aften  alligevel.« 

SE  OG  DELE 

Nu  er  der  en  uge  til  Zenaidas  dåb. 
Hun  er  kommet  for  at  blive  under- 
vist af  missionærerne  endnu  en 
gang  i  familien  Sterligovs  lejlighed. 
Der  er  en  følelse  af  glæde  og  håb  i 
luften. 
»Jeg  er  parat  til  at  blive  døbt,«  siger  Zenaida.  »Jeg 
glæder  mig  til  den  dag.  Denne  familie  har  været  så  god 
ved  mig.  Jeg  har  fået  mine  Mormons  Bog-bånd  takket 
være  dem,  og  jeg  kan  lytte  til  dem,  når  som  helst  jeg  har 
lyst.  Jeg  har  deres  eksempel  og  deres  kærlighed,  og  det 
har  gjort  mig  parat  til  at  begynde  et  nyt  liv.  Jeg  kan  måske 
ikke  se  tydeligt  nok  til  at  kunne  læse,  men  takket  være 
Anna  og  Sasha  og  præsident  og  søster  Sterligov  kan  jeg 
nu  se  præcis,  hvad  evangeliet  betyder.« 

Og  Anna?  Hun  fortæller  stadig  sine  venner  om 
Mormons  Bog.  Af  hendes  mere  end  60  pennevenner  har 
fire  vist  interesse  for  evangeliet.  Hun  har  sendt  dem  et 
eksemplar  af  Mormons  Bog. 

»En  ung  kvinde  bor  i  en  lille  by  i  Sibirien,«  siger  Anna. 
»Der  er  ingen  missionærer  derude,  og  hun  er  langt  fra 
den  nærmeste  gren  af  Kirken.  Jeg  skriver  og  fortæller 
hende  om  det,  som  missionærerne  underviser  os  om,  og 
det  kan  hun  godt  lide.  Hun  kender  Bibelen,  og  jeg  har 
fortalt  hende,  at  vi  også  studerer  Bibelen.  Men  jeg 
fortalte  hende,  at  Mormons  Bog,  Endnu  et  vidne  om  Jesus 
Kristus,  gør  Bibelen  mere  fuldkommen.  Hun  bad  mig 
sende  hende  et  eksemplar,  så  hun  kunne  se,  hvad  vi 
mener.«  □ 

Siden  den  12.  marts  1995,  hvor  præsident  Gordon  B.  Hinckley  blev  ordineret  og  indsat  som 
den  15.  præsident  for  Jesu  Kristi  Kirke  af  Sidste  Dages  Hellige  har  han  fortsat  med  at  øge  sin 
egen  og  Kirkens  indsats  for  at  nå  ud  til  andre.  Omslagets  forside:  Præsident  Hinckley  og  hans 
hustru  Marjorie  hilses  med  en  konfettiregn  i  Shenzhen  i  Kina  i  maj  1996.  Herover:  Præsident  og 
søster  Hinckley  lægger  hjørnestenen  ved  indvielsen  af  templet  i  Madrid  i  Spanien  i  marts  1999. 
Herunder:  Præsident  Hinckley  viser  journalist  Mike  Wallace  fra  CBS'  60  Minutes  rundt  på 
Tempelpladsen  i  december  1995.  Se  »90  år  og  tjener  stadig«,  side  10. 

